text:
 22.1.2011
 EL
 Επίσημη Εφημερίδα της Ευρωπαϊκής Ένωσης
 L 19/34
 ΑΠΌΦΑΣΗ αριθ. 1/2010 ΤΗΣ ΕΠΙΤΡΟΠΉΣ ΧΕΡΣΑΊΩΝ ΜΕΤΑΦΟΡΏΝ ΚΟΙΝΌΤΗΤΑΣ/ΕΛΒΕΤΊΑΣ
 της 22ας Δεκεμβρίου 2010
 για την τροποποίηση του παραρτήματος 1 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τις σιδηροδρομικές και οδικές μεταφορές εμπορευμάτων και επιβατών
 (2011/45/ΕΕ)
 Η ΕΠΙΤΡΟΠΗ,
 Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για τις σιδηροδρομικές και οδικές μεταφορές εμπορευμάτων και επιβατών, και ιδίως το άρθρο 52 παράγραφος 4,
 Εκτιμώντας τα ακόλουθα:
 (1)
 Στο άρθρο 52 παράγραφος 4 πρώτη περίπτωση της συμφωνίας προβλέπεται ότι η μεικτή επιτροπή εκδίδει αποφάσεις για την αναθεώρηση του παραρτήματος 1.
 (2)
 Το παράρτημα 1 τροποποιήθηκε τελευταία με την απόφαση 1/2009 της μεικτής επιτροπής της 17ης Ιουνίου 2009.
 (3)
 Έχουν εκδοθεί νέες νομοθετικές πράξεις της Ευρωπαϊκής Ένωσης στα πεδία που καλύπτει η συμφωνία. Πρέπει συνεπώς να αναδιατυπωθεί το κείμενο του παραρτήματος 1, ώστε να ευθυγραμμιστεί με τις αλλαγές της σχετικής νομοθεσίας της Ευρωπαϊκής Ένωσης,
 ΑΠΟΦΑΣΙΖΕΙ:
 Άρθρο 1
 Το παράρτημα 1 της συμφωνίας καταργείται και αντικαθίσταται από το κείμενο που επισυνάπτεται στην παρούσα απόφαση.
 Άρθρο 2
 Η παρούσα απόφαση αρχίζει να ισχύει την 1η Ιανουαρίου 2011.
 Βέρνη, 22 Δεκεμβρίου 2010.
 Ο Πρόεδρος
 Peter FÜGLISTALER
 Ο Επικεφαλής της Αντιπροσωπείας της Ευρωπαϊκής Ένωσης
 Enrico GRILLO PASQUARELLI
 ΠΑΡΑΡΤΗΜΑ
 «ΠΑΡΑΡΤΗΜΑ 1
 ΙΣΧΥΟΥΣΕΣ ΔΙΑΤΑΞΕΙΣ
 Σύμφωνα με το άρθρο 52 παράγραφος 6 της παρούσας συμφωνίας, η Ελβετία εφαρμόζει ισοδύναμες νομικές διατάξεις με τις διατάξεις που παρατίθενται κάτωθι:
 Σχετικές διατάξεις του κοινοτικού κεκτημένου
 ΤΜΗΜΑ 1 – ΠΡΟΣΒΑΣΗ ΣΤΟ ΕΠΑΓΓΕΛΜΑ
 —
 Οδηγία 96/26/ΕΚ του Συμβουλίου, της 29ης Απριλίου 1996, για την πρόσβαση στο επάγγελμα του οδικού μεταφορέα εμπορευμάτων και επιβατών και αμοιβαίας αναγνώρισης των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορών (ΕΕ L 124 της 23.5.1996, σ. 1), όπως τροποποιήθηκε τελευταία με την οδηγία 98/76/ΕΚ του Συμβουλίου, της 1ης Οκτωβρίου 1998 (ΕΕ L 277 της 14.10.1998, σ. 17).
 ΤΜΗΜΑ 2 – ΚΟΙΝΩΝΙΚΑ ΠΡΟΤΥΠΑ
 —
 Κανονισμός (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών (ΕΕ L 370 της 31.12.1985, σ. 8), όπως τροποποιήθηκε τελευταία με τον κανονισμό (ΕΚ) αριθ. 68/2009 της Επιτροπής, της 23ης Ιανουαρίου 2009 (ΕΕ L 21 της 24.1.2009, σ. 3).
 —
 Κανονισμός (ΕΚ) αριθ. 484/2002 του Ευρωπαϊκού Κοινοβουλίου και του Συμβουλίου, της 1ης Μαρτίου 2002, για την τροποποίηση των κανονισμών (ΕΟΚ) αριθ. 881/92 και (ΕΟΚ) αριθ. 3118/93 του Συμβουλίου με σκοπό την καθιέρωση βεβαίωσης οδηγού (ΕΕ L 76 της 19.3.2002, σ. 1).
 Για τους σκοπούς της παρούσας συμφωνίας,
 α)
 Ισχύει μόνον το άρθρο 1 του κανονισμού (ΕΚ) αριθ. 484/2002·
 β)
 Η Ευρωπαϊκή Κοινότητα και η Ελβετική Συνομοσπονδία απαλλάσσουν τους υπηκόους της Ελβετικής Συνομοσπονδίας, των κρατών μελών της·Ευρωπαϊκής Κοινότητας και του Ευρωπαϊκού Οικονομικού Χώρου από την υποχρέωση κατοχής της βεβαίωσης οδηγού.
 γ)
 Η Ελβετική Συνομοσπονδία μπορεί να απαλλάξει από την υποχρέωση κατοχής της βεβαίωσης οδηγού τους υπηκόους άλλων κρατών από εκείνα που αναφέρονται στο σημείο β) μόνον κατόπιν προηγούμενης διαβούλευσης και συμφωνίας με την Ευρωπαϊκή Κοινότητα.
 —
 Οδηγία 2003/59/ΕΚ


text:
του Ευρωπαϊκού Κοινοβουλίου και του Συμβουλίου, της 15ης Ιουλίου 2003, σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται για τη μεταφορά εμπορευμάτων ή επιβατών, για την τροποποίηση του κανονισμού (ΕΟΚ) αριθ. 3820/85 του Συμβουλίου και της οδηγίας 91/439/ΕΟΚ του Συμβουλίου και για την κατάργηση της οδηγίας 76/914/ΕΟΚ του Συμβουλίου (ΕΕ L 226 της 10.9.2003, σ. 4).
 —
 Οδηγία 2006/22/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για καθορισμό ελάχιστων προϋποθέσεων για την εφαρμογή των κανονισμών (ΕΟΚ) αριθ. 3820/85 και (ΕΟΚ) αριθ. 3821/85 του Συμβουλίου σχετικά με την κοινωνική νομοθεσία όσον αφορά δραστηριότητες οδικών μεταφορών και για την κατάργηση της οδηγίας 88/599/ΕΟΚ του Συμβουλίου (ΕΕ L 102 της 11.4.2006, σ. 35).
 —
 Κανονισμός (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατά«ADR»ξεων στον τομέα των οδικών μεταφορών και για την τροποποίηση των κανονισμών (ΕΟΚ) αριθ. 3821/85 και (ΕΚ) αριθ. 2135/98 του Συμβουλίου καθώς και για την κατάργηση του κανονισμού (ΕΟΚ) αριθ. 3820/85 του Συμβουλίου (ΕΕ L 102 της 11.4.2006, σ. 1).
 —
 Κανονισμός (ΕΚ) αριθ. 68/2009 της Επιτροπής, της 23ης Ιανουαρίου 2009, για την ένατη προσαρμογή στην τεχνική πρόοδο του κανονισμού (ΕΟΚ) αριθ. 3821/85 του Συμβουλίου σχετικά με τη συσκευή ελέγχου στον τομέα των οδικών μεταφορών (ΕΕ L 21 της 24.1.2009, σ. 3).
 ΤΜΗΜΑ 3 – ΤΕΧΝΙΚΑ ΠΡΟΤΥΠΑ
 Μηχανοκίνητα οχήματα
 —
 Κανονισμός (ΕΚ) αριθ. 2411/98 του Συμβουλίου, της 3ης Νοεμβρίου 1998, σχετικά με την αναγνώριση στην ενδοκοινοτική κυκλοφορία του διακριτικού σημείου του κράτους μέλους εγγραφής των μηχανοκίνητων οχημάτων και των ρυμουλκουμένων τους (ΕΕ L 299 της 10.11.1998, σ. 1).
 —
 Οδηγία 91/542/ΕΟΚ του Συμβουλίου, της 1ης Οκτωβρίου 1991, για την τροποποίηση της οδηγίας 88/77/ΕΟΚ για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων ρύπων από ντιζελοκινητήρες προοριζόμενους να τοποθετηθούν σε οχήματα (ΕΕ L 295 της 25.10.1991, σ. 1).
 —
 Οδηγία 92/6/ΕΟΚ του Συμβουλίου, της 10ης Φεβρουαρίου 1992, σχετικά με την εγκατάσταση και τη χρήση διατάξεων περιορισμού της ταχύτητας σε ορισμένες κατηγορίες μηχανοκίνητων οχημάτων στην Κοινότητα (ΕΕ L 57 της 2.3.1992, σ. 27), όπως τροποποιήθηκε τελευταία με την οδηγία 2002/85/ΕΚ του Ευρωπαϊκού Κοινοβουλίου και του Συμβουλίου της 5ης Νοεμβρίου 2002 (ΕΕ L 327 της 4.12.2002, σ. 8).
 —
 Οδηγία 92/24/ΕΟΚ του Συμβουλίου, της 31ης Μαρτίου 1992, σχετικά με τις διατάξεις περιορισμού της ταχύτητας ή παρεμφερή συστήματα περιορισμού της ταχύτητας που τοποθετούνται σε ορισμένες κατηγορίες μηχανοκίνητων οχημάτων (ΕΕ L 129 της 14.5.1992, σ. 154).
 —
 Οδηγία 92/97/ΕΟΚ του Συμβουλίου, της 10ης Νοεμβρίου 1992, που τροποποιεί την οδηγία 70/157/ΕΟΚ για την προσέγγιση των νομοθεσιών των κρατών μελών σχετικά με την αποδεκτή ηχοστάθμη και τη διάταξη εξάτμισης των μηχανοκίνητων οχημάτων (ΕΕ L 371 της 19.12.1992, σ. 1).
 —
 Οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235 της 17.9.1996, σ. 59),

type: contracts

jurisdiction: EU


text:
όπως τροποποιήθηκε τελευταία με την οδηγία 2002/7/ΕΚ του Ευρωπαϊκού Κοινοβουλίου και του Συμβουλίου της 18ης Φεβρουαρίου 2002 (ΕΕ L 67 της 9.3.2002, σ. 47).
 —
 Οδηγία 2000/30/ΕΚ του Ευρωπαϊκού Κοινοβουλίου και του Συμβουλίου της 6ης Ιουνίου 2000 σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην Κοινότητα (ΕΕ L 103 της 10.8.2000, σ. 1).
 —
 Οδηγία 2003/20/ΕΚ του Ευρωπαϊκού Κοινοβουλίου και του Συμβουλίου, της 8ης Απριλίου 2003, για την τροποποίηση της οδηγίας 91/671/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με την υποχρεωτική χρησιμοποίηση της ζώνης ασφαλείας στα οχήματα κάτω των 3,5 τόνων (ΕΕ L 115 της 9.5.2003, σ. 63).
 —
 Οδηγία 2003/26/ΕΚ της Επιτροπής, της 3ης Απριλίου 2003, για προσαρμογή στην τεχνική πρόοδο της οδηγίας 2000/30/ΕΚ του Ευρωπαϊκού Κοινοβουλίου και του Συμβουλίου σε ό,τι αφορά τις διατάξεις περιορισμού της ταχύτητας και τις εκπομπές καυσαερίων των εμπορικών οχημάτων (ΕΕ L 90 της 8.4.2003, σ. 37).
 —
 Οδηγία 2009/40/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους (αναδιατύπωση) (ΕΕ L 141 της 6.6.2009, σ.12).
 Μεταφορά επικίνδυνων εμπορευμάτων
 —
 Οδηγία 95/50/ΕΚ του Συμβουλίου, της 6ης Οκτωβρίου 1995, σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων (ΕΕ L 249 της 17.10.1995, σ. 35), όπως τροποποιήθηκε τελευταία με την οδηγία 2008/54/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008 (ΕΕ L 162 της 21.6.2008, σ. 11).
 —
 Οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008 σχετικά με τις εσωτερικές μεταφορές επικίνδυνων εμπορευμάτων (ΕΕ L 260 της 30.9.2008, σ. 13).
 Για τους σκοπούς της παρούσας συμφωνίας ισχύουν στην Ελβετία οι ακόλουθες παρεκκλίσεις από την οδηγία 2008/68/ΕΚ:
 1. Οδικές μεταφορές
 Παρεκκλίσεις που ισχύουν για την Ελβετία δυνάμει του άρθρου 6 παράγραφος 2 στοιχείο α) της οδηγίας 2008/68/ΕΚ, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων
 RO-a-CH-1
 Θέμα: Μεταφορά πετρελαίου κίνησης και πετρελαίου θέρμανσης με αριθ. UN 1202 σε δεξαμενές-εμπορευματοκιβώτια.
 Παραπομπή στο παράρτημα Ι, τμήμα I.1 της παρούσας οδηγίας: 1.1.3.6 και 6.8
 Περιεχόμενο του παραρτήματος της οδηγίας: Εξαιρέσεις σχετικά με τις μεταφερόμενες ποσότητες ανά μονάδα μεταφοράς, κανονισμοί που αφορούν την κατασκευή δεξαμενών.
 Περιεχόμενο της εθνικής νομοθεσίας: Δεξαμενές-εμπορευματοκιβώτια που δεν είναι κατασκευασμένα σύμφωνα με το σημείο 6.8 αλλά σύμφωνα με την εθνική νομοθεσία, χωρητικότητας όχι ανώτερης των 1210 l, και χρησιμοποιούνται για τη μεταφορά πετρελαίου θέρμανσης ή κίνησης με αριθ. UN 1202 μπορούν να υπαχθούν στις εξαιρέσεις του σημείου 1.1.3.6 της ADR.
 Αρχική παραπομπή στην εθνική νομοθεσία: Προσάρτημα 1, σημείο 1.1.3.6.3 στοιχείο b) και σημείο 6.14, του διατάγματος για τις οδικές μεταφορές επικίνδυνων εμπορευμάτων (SDR, RS 741621).
 Ημερομηνία λήξης ισχύος: 1η Ιανουαρίου 2017.
 RO-a-CH-2
 Θέμα: Εξαίρεση από την απαίτηση παραστατικού μεταφοράς για ορισμένες ποσότητες επικίνδυνων εμπορευμάτων που ορίζονται στο σημείο 1.1.3.6.
 Παραπομπή στο παράρτημα Ι, τμήμα I.1 της παρούσας οδηγίας: 1.1.3.6 και 5.4.1.
 Περιεχόμενο του παραρτήματος της οδηγίας: Υποχρέωση κατοχής παραστατικού μεταφοράς.
 Περιεχόμενο της εθνικής νομοθεσίας: Η μεταφορά ακαθάριστων κενών εμπορευματοκιβωτίων της μεταφορικής κατηγορίας 4 και φυαλών αερίου, πλήρων ή


text:
κενών, για αναπνευστικές συσκευές χρησιμοποιούμενες από υπηρεσίες άμεσης επέμβασης ή ως καταδυτικός εξοπλισμός, σε ποσότητες που δεν υπερβαίνουν τα όρια που καθορίζονται στο σημείο 1.1.3.6, δεν υπόκειται στην υποχρέωση παραστατικού μεταφοράς που προβλέπεται στο σημείο 5.4.1.
 Αρχική παραπομπή στην εθνική νομοθεσία: Προσάρτημα 1, σημείο 1.1.3.6.3 στοιχείο c) του διατάγματος για τις οδικές μεταφορές επικίνδυνων εμπορευμάτων (SDR, RS 741621).
 Ημερομηνία λήξης ισχύος: 1η Ιανουαρίου 2017.
 RO-a-CH-3
 Θέμα: Μεταφορά ακαθάριστων κενών δεξαμενών από εταιρείες συντήρησης εγκαταστάσεων αποθήκευσης επικίνδυνων για τα ύδατα υγρών.
 Παραπομπή στο παράρτημα Ι, τμήμα I.1 της παρούσας οδηγίας: 6.5, 6.8 και 8.2 και 9.
 Περιεχόμενο του παραρτήματος της οδηγίας: Κατασκευή, εξοπλισμός και έλεγχος δεξαμενών και οχημάτων· εκπαίδευση των οδηγών.
 Περιεχόμενο της εθνικής νομοθεσίας: Οχήματα και ακαθάριστες κενές δεξαμενές / εμπορευματοκιβώτια που χρησιμοποιούνται από εταιρείες συντήρησης εγκαταστάσεων αποθήκευσης επικίνδυνων για τα ύδατα υγρών, προκειμένου να εναποθέσουν σε αυτά τα επικίνδυνα υγρά κατά τη διάρκεια της συντήρησης των δεξαμενών αποθήκευσης, δεν υπόκεινται στις διατάξεις της ADR που αφορούν την κατασκευή, τον εξοπλισμό και τον έλεγχο, την επισήμανση και τις αναγνωριστικές πορτοκαλί πινακίδες. Υπόκεινται σε ειδικές διατάξεις επισήμανσης και αναγνώρισης, ο δε οδηγός του οχήματος δεν υπόκειται στην υποχρέωση εκπαίδευσης που περιγράφεται στο σημείο 8.2
 Αρχική παραπομπή στην εθνική νομοθεσία: Προσάρτημα 1, σημείο 1.1.3.6.3.10, του διατάγματος για τις οδικές μεταφορές επικίνδυνων εμπορευμάτων (SDR, RS 741621).
 Ημερομηνία λήξης ισχύος: 1η Ιανουαρίου 2017.
 Παρεκκλίσεις που ισχύουν για την Ελβετία δυνάμει του άρθρου 6 παράγραφος 2 στοιχείο β) σημείο i) της οδηγίας 2008/68/ΕΚ, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων
 RO-bi-CH-1
 Θέμα: Μεταφορά οικιακών απορριμμάτων που περιέχουν επικίνδυνα προϊόντα σε εγκαταστάσεις διάθεσης αποβλήτων.
 Παραπομπή στο παράρτημα Ι, τμήμα I.1 της παρούσας οδηγίας: 2, 4.1.10, 5.2 και 5.4.
 Περιεχόμενο του παραρτήματος της οδηγίας: Κατάταξη, συνδυασμένη συσκευασία, σήμανση και επισήμανση, τεκμηρίωση.
 Περιεχόμενο της εθνικής νομοθεσίας: Στις κανονιστικές ρυθμίσεις περιλαμβάνονται διατάξεις για την απλουστευμένη κατάταξη, από εμπειρογνώμονα αναγνωρισμένο από την αρμόδια αρχή, οικιακών απορριμμάτων που περιέχουν (οικιακά) επικίνδυνα προϊόντα, για τη χρήση κατάλληλων δοχείων και για την εκπαίδευση των οδηγών. Τα οικιακά απορρίμματα που δεν είναι δυνατόν να καταταγούν από τον εμπειρογνώμονα μπορούν να μεταφέρονται σε κέντρο επεξεργασίας σε μικρές, καθορισμένες ανά συσκευασία και ανά μονάδα μεταφοράς ποσότητες.
 Αρχική παραπομπή στην εθνική νομοθεσία: Προσάρτημα 1, σημείο 1.1.3.7, του διατάγματος για τις οδικές μεταφορές επικίνδυνων εμπορευμάτων (SDR, RS 741621).
 Παρατηρήσεις: Οι διατάξεις αυτές είναι δυνατόν να εφαρμόζονται μόνο στις μεταφορές οικιακών απορριμμάτων που περιέχουν επικίνδυνα προϊόντα, μεταξύ δημοσίων χώρων επεξεργασίας αποβλήτων και εγκαταστάσεων διάθεσης αποβλήτων.
 Ημερομηνία λήξης ισχύος: 1η Ιανουαρίου 2017.
 RO-bi-CH-2
 Θέμα: Μεταφορά επιστρεφόμενων πυροτεχνημάτων
 Παραπομπή στο παράρτημα Ι, τμήμα I.1 της παρούσας οδηγίας: 2.1.2, 5.4.
 Περιεχόμενο του παραρτήματος της οδηγίας: Κατάταξη και τεκμηρίωση.
 Περιεχόμενο της εθνικής νομοθεσίας: Για τη διευκόλυνση της μεταφοράς επιστρεφόμενων πυροτεχνημάτων με αριθμούς UN 0335, 0336 και 0337 από τους λιανοπωλητές στους προμηθευτές, προβλέπονται εξαιρέσεις όσον αφορά την ένδειξη της καθαρής μάζας και της κατάταξης του προϊόντος στο παραστατικό μεταφοράς.
 Αρχική παραπομπή στην εθνική νομοθεσία: Προσάρτημα 1, στοιχείο 1.1.3.8, του διατάγματος για τις οδικές μεταφορές επικίνδυνων εμπορευμάτων (SDR, RS 741621).
 Παρατηρήσεις: Για τα προϊόντα που προορίζονται για το λιανικό εμπόριο


text:
είναι πρακτικά αδύνατο να ελέγχεται λεπτομερώς το ακριβές περιεχόμενο κάθε επιμέρους τεμαχίου απούλητου προϊόντος σε κάθε συσκευασία.
 Ημερομηνία λήξης ισχύος: 1η Ιανουαρίου 2017.
 RO-bi-CH-3
 Θέμα: Πιστοποιητικό εκπαίδευσης ADR για ταξείδια με σκοπό τη μεταφορά οχημάτων που έχουν υποστεί βλάβη, την επισκευή οχημάτων, την απόκτηση τεχνογνωσίας όσον αφορά τα βυτιοφόρα/βυτία, καθώς και για ταξείδια που πραγματοποιούν με βυτιοφόρα οι αρμόδιοι για την εξέταση των εν λόγω οχημάτων εμπειρογνώμονες.
 Παραπομπή στο παράρτημα Ι, τμήμα I.1 της παρούσας οδηγίας: 8.2.1.
 Περιεχόμενο του παραρτήματος της οδηγίας: Οι οδηγοί των οχημάτων πρέπει να παρακολουθούν μαθήματα εκπαίδευσης.
 Περιεχόμενο της εθνικής νομοθεσίας: Δεν απαιτούνται πιστοποιητικά εκπαίδευσης ADR για ταξείδια με σκοπό τη μεταφορά οχημάτων που έχουν υποστεί βλάβη ή για δοκιμές οδήγησης στο πλαίσιο της επισκευής οχημάτων, για ταξείδια πραγματοποιούμενα με βυτιοφόρα με σκοπό την απόκτηση τεχνογνωσίας όσον αφορά τα βυτιοφόρα/βυτία και για ταξείδια των εμπειρογνόμων που είναι αρμόδιοι για την εξέταση βυτιοφόρων.
 Αρχική παραπομπή στην εθνική νομοθεσία: Οδηγίες του ομοσπονδιακού υπουργείου περιβάλλοντος, μεταφορών, ενέργειας και επικοινωνιών (DETEC), της 30ής Σεπτεμβρίου 2008, σχετικά με τις οδικές μεταφορές επικίνδυνων εμπορευμάτων.
 Παρατηρήσεις: Σε ορισμένες περιπτώσεις, εξακολουθούν να υπάρχουν επικίνδυνα εμπορεύματα σε οχήματα που έχουν υποστεί βλάβη ή επισκευάζονται και σε βυτιοφόρα που προετοιμάζονται για τεχνικό έλεγχο ή εξετάζονται κατά τη διάρκεια του τεχνικού ελέγχου.
 Εξακολουθούν να ισχύουν οι απαιτήσεις των σημείων 1.3 και 8.2.3.
 Ημερομηνία λήξης ισχύος: 1η Ιανουαρίου 2017.
 2. Σιδηροδρομικές μεταφορές
 Παρεκκλίσεις που ισχύουν για την Ελβετία δυνάμει του άρθρου 6 παράγραφος 2 στοιχείο α) της οδηγίας 2008/68/ΕΚ, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων
 RA-a-CH-1
 Θέμα: Μεταφορά πετρελαίου κίνησης και πετρελαίου θέρμανσης με αριθ. UN 1202 σε δεξαμενές–εμπορευματοκιβώτια.
 Παραπομπή στο παράρτημα ΙΙ τμήμα ΙΙ.1 της παρούσας οδηγίας: 6.8
 Περιεχόμενο του παραρτήματος της οδηγίας: Προδιαγραφές για την κατασκευή δεξαμενών.
 Περιεχόμενο της εθνικής νομοθεσίας: Επιτρέπονται δεξαμενές-εμπορευματοκιβώτια που δεν είναι κατασκευασμένα σύμφωνα με το σημείο 6.8 αλλά σύμφωνα με την εθνική νομοθεσία, χωρητικότητας όχι ανώντερης των 1210 l, και χρησιμοποιούνται για τη μεταφορά πετρελαίου θέρμανσης ή κίνησης με αριθ. UN 1202.
 Αρχική παραπομπή στην εθνική νομοθεσία: Παράρτημα του διατάγματος του DETEC, της 3ης Δεκεμβρίου 1996, σχετικά με τη μεταφορά επικίνδυνων εμπορευμάτων σιδηροδρομικώς και με εναέριο σιδηρόδρομο (RSD, RS 742.401.6) και προσάρτημα 1, κεφάλαιο 6.14, του διατάγματος για τις οδικές μεταφορές επικίνδυνων εμπορευμάτων (SDR, RS 741621).
 Ημερομηνία λήξης ισχύος: 1η Ιανουαρίου 2017.
 RA-a-CH-2
 Θέμα: Παραστατικό μεταφοράς.
 Παραπομπή στο παράρτημα ΙΙ τμήμα ΙΙ.1 της παρούσας οδηγίας: 5.4.1.1.1
 Περιεχόμενο του παραρτήματος της οδηγίας: Γενικές πληροφορίες που πρέπει να περιλαμβάνονται στο παραστατικό μεταφοράς.
 Περιεχόμενο της εθνικής νομοθεσίας: Χρήση συλλογικού όρου στο παραστατικό μεταφοράς και επισύναψη σ’ αυτό πίνακα με τις απαιτούμενες, σύμφωνα με τα ανωτέρω, πληροφορίες.
 Αρχική παραπομπή στην εθνική νομοθεσία: Παράρτημα του διατάγματος του DETEC, της 3ης Δεκεμβρίου 1996, σχετικά με τη μεταφορά επικίνδυνων εμπορευμάτων σιδηροδρομικώς και με εναέριο σιδηρόδρομο (RSD, RS 742.401.6).
 Ημερομηνία λήξης ισχύος: 1η Ιανουαρίου 2017.
 ΤΜΗΜΑ 4 – ΔΙΚΑΙΩΜΑΤΑ ΠΡΟΣΒΑΣΗΣ ΚΑΙ ΔΙΑΜΕΤΑΚΟΜΙΣΗΣ ΣΤΟΝ ΣΙΔΗΡΟΔΡΟΜΙΚΟ ΤΟΜΕΑ
 —
 Οδηγία 95/18/ΕΚ του Συμβουλίου, της 19ης Ιουνίου 1995, για τις άδειες των σιδηροδρομικών επιχειρήσεων (ΕΕ L 143 της 27.6.1995, σ. 70).
 —
 Οδηγία 95/19/ΕΚ του Συμβουλίου, της 19ης


text:
Ιουνίου 1995, για την κατανομή της μεταφορικής ικανότητας των σιδηροδρομικών υποδομών και την είσπραξη τελών χρήσης των υποδομών (ΕΕ L 143 της 27.6.1995, σ. 75).
 —
 Οδηγία 91/440/ΕΟΚ του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων (ΕΕ L 237 της 24.8.1991, σ. 25).
 ΤΜΗΜΑ 5 – ΑΛΛΟΙ ΤΟΜΕΙΣ
 —
 Οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή (ΕΕ L 316 της 31.10.1992, σ. 19).
 —
 Οδηγία 2004/54/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τις ελάχιστες απαιτήσεις ασφαλείας για τις σήραγγες του Διευρωπαϊκού Οδικού Δικτύου (ΕΕ L 167 της 30.4.2004, σ. 39).»


text:
 Avis juridique important
 |
 21983A0128(03)
 Συμφωνία που έγινε αντικείμενο διαπραγματεύσεων περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας—Μπισάου περί της αλιείας στα ανοικτά των ακτών της Γουινέας—Μπισάου
 Επίσημη Εφημερίδα αριθ. L 026 της 28/01/1983 σ. 0046
 ***** ΣΥΜΦΩΝΙΑ που έγινε αντικείμενο διαπραγματεύσεων περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισάου περί της αλιείας στα ανοικτά των ακτών της Γουινέας-Μπισάου ΠΑΡΑΡΤΗΜΑ ΟΡΟΙ ΑΣΚΗΣΕΩΣ ΤΗΣ ΑΛΙΕΙΑΣ ΣΤΗ ΖΩΝΗ ΑΛΙΕΙΑΣ ΤΗΣ ΓΟΥΙΝΕΑΣ-ΜΠΙΣΑΟΥ ΓΙΑ ΤΑ ΣΚΑΦΗ ΠΟΥ ΦΕΡΟΥΝ ΣΗΜΑΙΑ ΤΩΝ ΚΡΑΤΩΝ ΜΕΛΩΝ ΤΗΣ ΚΟΙΝΟΤΗΤΑΣ Α. Διατυπώσεις που εφαρμόζονται στην αίτηση και την έκδοση των αδειών Οι διαδικασίες που εφαρμόζονται στις αιτήσεις και κατά την έκδοση των αδειών που επιτρέπουν στα σκάφη, τα οποία φέρουν σημαία ενός των Κρατών μελών της Κοινότητας, να αλιεύουν στη ζώνη αλιείας της Γουινέας-Μπισάου είναι οι ακόλουθες: Οι αρμόδιες αρχές της Κοινότητας υποβάλλουν, μέσω της αντιπροσωπείας της Επιτροπής στη Γουινέα-Μπισάου, στο υφυπουργείο αλιείας της Δημοκρατίας της Γουινέας-Μπισάου, μία αίτηση για κάθε σκάφος, το οποίο επιθυμεί να αλιεύει δυνάμει της συμφωνίας, το λιγότερο 30 ημέρες πριν από τη ζητούμενη ημερομηνία ενάρξεως ισχύος. Οι αιτήσεις υποβάλλονται σύμφωνα με τα έντυπα που παρέχονται προς τον σκοπό αυτό από την κυβέρνηση της Δημοκρατίας της Γουινέας-Μπισάου, των οποίων υπόδειγμα επισυνάπτεται υπό Α σημείο 1. 1. Διατάξεις που ισχύουν για τις μηχανότρατες α) Οι αιτήσεις συνοδεύονται από την απόδειξη καταθέσεως τραπεζικής ασφάλειας, η οποία είναι ισότιμη με τα τέλη που πρέπει να καταβληθούν για κάθε άδεια, και που κρατείται από τις αρχές της Γουινέας-Μπισάου αν δεν χρησιμοποιηθεί η άδεια. β) Κατά παρέκκλιση του άρθρου 4 παράγραφος 3 της συμφωνίας, οι άδειες μπορούν να χορηγούνται ως εξής: Ι. για τους 3 500 κόρους ολικής χωρητικότητας που δύνανται να χρησιμοποιηθούν κατά ετήσιο μέσο όρο: για περιόδους που περιλαμβάνουν ολόκληρους μήνες, και τουλάχιστον τρείς ημερολογιακούς μήνες, που καθορίζονται με την υποβολή της αίτησης για άδεια, ΙΙ για τους υπόλοιπους 4 000 κόρους ολικής χωρητικότητας: για τις περιόδους ενός ημερολογιακού έτους ή εξαμήνου· κάθε αίτηση μπορεί να αποτελέσει σχέδιο αλιείας για πολλά σκάφη της ίδιας κατηγορίας που επιθυμούν να αλιεύσουν για συνεχόμενες περιόδους τουλάχιστον τριών μηνών. γ) Ι. Τα τέλη για τη χωρητικότητα που αναφέρεται υπό β) Ι) καθορίζονται σε 120 ECU/κόρο ολικής χωρητικότητας ανά έτος, ΙΙ. τα τέλη για τη χωρητικότητα που αναφέρεται υπό β) ΙΙ) καθορίζονται σε 100 ECU/κόρο ολικής χωρητικότητας ανά έτος. Κατά περέκκλιση του άρθρου 5 παράγραφος 2 της συμφωνίας και κατόπιν αιτήσεως του εφοπλιστή, τα τέλη μπορούν να καταβληθούν ανά τρίμηνο ή ανά εξάμηνο· σε αυτές τις περιπτώσεις, αυξάνονται αντίστοιχα κατά 5 και 3 % δ) Από μία ημερομηνία που πρέπει να καθορισθεί και υπό όρους που θα καθορισθούν στα πλαίσια της Μεικτής Επιτροπής, η καταβολή των τελών θα πρέπει να αντικατασταθεί εξ ολοκλήρου ή εν μέρει από την προμήθεια ιχθύων. 2. Διατάξεις που ισχύουν για τα θυνναλιευτικά α) Τα τέλη καθορίζονται σε 20 ECU ανά τόνο που αλιεύτηκε στην αλιευτική ζώνη της Γουινέας-Μπισάου. β) Οι αιτήσεις αδειών για καθεμιά από τις κατηγορίες θυνναλιευτικών διαβιβάζονται μετά από καταβολή


text: συνολικού κατ' αποκοπή ποσού ίσου προς τα τέλη για: - 900 τόνους τόνου που αλιεύεται κάθε χρόνο για τα θυνναλιευτικά με ψυκτικά μηχανήματα, - 100 τόνους τόνου που αλιεύεται κάθε χρόνο για τα θυνναλιευτικά νωπών αλιευμάτων, και σύσταση τραπεζικής εγγύησης η οποία εξασφαλίζει την καταβολή του συμπληρωματικού ποσού που οφείλεται στην περίπτωση ετησίων αλιευμάτων που υπερβαίνουν αυτή την ποσότητα. Οι ποσότητες που αλιεύονται καθορίζονται σύμφωνα με τα στατιστικά στοιχεία που παρέχει η Διεθνής Επιτροπή για τη Διατήρηση των Τονοειδών του Ατλαντικού (ICCAT). Στην περίπτωση εκφορτώσεως που συμφωνήθηκε βάσει του άρθρου 8 της συμφωνίας, θα καθορισθούν λιγότερο υψηλά τέλη στα πλαίσια της Μεικτής Επιτροπής. 3. Οι αρμόδιες αρχές της Γουινέας-Μπισάου εξετάζουν κάθε αίτηση για να βεβαιωθούν ότι είναι σύμφωνη με τις διατάξεις της συμφωνίας, καθώς και με τη νομοθεσία της Γουινέας-Μπισάου, και εφαρμόζουν τον τιμοκατάλογο για τα τέλη που θα εισπράξουν. Οι αρμόδιες αρχές της Γουινέας-Μπισάου πληροφορούν τις αρχές της Κοινότητας για τις αποφάσεις τους. 4. Αν δυσχέρειες ή ανάγκες συμπληρωματικών πληροφοριών εμφανίζονται κατά την εξέταση των αιτήσεων και της εκδόσεως των αδειών, διεξάγονται διαβουλεύσεις μεταξύ των αντιπροσώπων των συμβαλλομένων μερών, ιδίως μέσω του υφυπουργείου αλιείας και της αντιπροσωπείας της Επιτροπής των Ευρωπαϊκών Κοινοτήτων στη Γουινέα-Μπισάου. Β. Δήλωση των αλιευμάτων 1. Όλα τα σκάφη τα οποία επιτρέπεται να αλιεύουν στα ύδατα της Γουινέας-Μπισάου, στα πλαίσια της συμφωνίας, υποχρεούνται να προβαίνουν, στο υφυπουργείο αλιείας, σε δήλωση των αλιευμάτων σύμφωνα με το υπόδειγμα που επισυνάπτεται υπό Β σημείο 1. Αυτές οι δηλώσεις των αλιευμάτων είναι μηνιαίες και πρέπει να γνωστοποιούνται μία φορά τουλάχιστον ανά τρίμηνο. Σε περίπτωση μη τηρήσεως της διατάξεως αυτής, η κυβέρνηση της Γουινέας-Μπισάου επιφυλάσσεται του δικαιώματος να αναστείλει την άδεια του υπό κατηγορία σκάφους μέχρι της ολοκληρώσεως των διατυπώσεων. 2. Κάθε σκάφος της Κοινότητας που αλιεύει στη ζώνη της Γουινέας-Μπισάου επιτρέπει και διευκολύνει την είσοδο στο σκάφος και την εκπλήρωση των καθηκόντων κάθε υπαλλήλου της Γουινέας-Μπισάου, ο οποίος είναι επιφορτισμένος με την επιθεώρηση και τον έλεγχο της συμμορφώσεως προς τις διατάξεις της συμφωνίας. Γ. Υποτροφίες εκπαιδεύσεως Τα δύο μέρη συμφωνούν ότι η βελτίωση της αρμοδιότητας και των γνώσεων των προσώπων που απασχολούνται στη θαλάσσια αλιεία αποτελούν σημαντικό στοιχείο για την επιτυχία της συνεργασίας τους. Για το λόγο αυτό, η Επιτροπή θα διευκολύνει την υποδοχή των υπηκόων της Γουινέας-Μπισάου στα εκπαιδευτικά ιδρύματα των Κρατών μελών της και θα θέσει προς το σκοπό αυτό στη διάθεσή τους υποτροφίες σπουδών και επιμορφώσεως για τους διαφόρους επιστημονικούς, τεχνικούς και οικονομικούς κλάδους που αφορούν την αλιεία έως 10 υποτροφίες διάρκειας τριών ετών ή ισοδύναμο ετήσιο ποσό. 1.2 // Ο Πρόεδρος της Αντιπροσωπείας της Γουινέας-Μπισάου // Ο Πρόεδρος της Αντιπροσωπείας της Κοινότητας


text:
 19.11.2009
 EL
 Επίσημη Εφημερίδα της Ευρωπαϊκής Ένωσης
 L 304/16
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 100/2009
 της 25ης Σεπτεμβρίου 2009
 για την τροποποίηση του παραρτήματος XIII (Μεταφορές) της συμφωνίας ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 85/2009 της 3ης Ιουλίου 2009 (1).
 (2)
 Ο κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (2), ο κανονισμός (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού (3), ο κανονισμός (ΕΚ) αριθ. 551/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για την οργάνωση και τη χρήση του εναέριου χώρου στο πλαίσιο του Ενιαίου Ευρωπαϊκού Ουρανού (4), και ο κανονισμός (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας (5) είχαν ενσωματωθεί στη συμφωνία με την απόφαση της Μεικτής Επιτροπής του ΕΟΧ αριθ. 67/2006 της 2ας Ιουνίου 2006 (6), με συγκεκριμένες προσαρμογές ανά χώρα.
 (3)
 Ο κανονισμός (ΕΚ) αριθ. 30/2009 της Επιτροπής, της 16ης Ιανουαρίου 2009, σχετικά με την τροποποίηση του κανονισμού (ΕΚ) αριθ. 1032/2006 όσον αφορά τις απαιτήσεις για συστήματα αυτόματης ανταλλαγής δεδομένων πτήσης που υποστηρίζουν υπηρεσίες ζεύξης δεδομένων (7) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 66κγβ [κανονισμός (ΕΚ) αριθ. 1032/2006 της Επιτροπής] του παραρτήματος XIII της συμφωνίας, προστίθεται το ακόλουθο κείμενο:
 «, όπως τροποποιήθηκε με:
 —
 32009 R 0030: Κανονισμός (ΕΚ) αριθ. 30/2009 της Επιτροπής της 16ης Ιανουαρίου 2009 (ΕΕ L 13 της 17.1.2009, σ. 20).»
 Άρθρο 2
 Τα κείμενα του κανονισμού (ΕΚ) αριθ. 30/2009 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 26 Σεπτεμβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (8).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 25 Σεπτεμβρίου 2009.
 Για τη Μεικτή Επιτροπή του ΕΟΧ
 H Πρόεδρος
 Oda Helen SLETNES
 (1) ΕΕ L 277 της 22.10.2009, σ. 37.
 (2) ΕΕ L 96 της 31.3.2004, σ. 1.
 (3) ΕΕ L 96 της 31.3.2004, σ. 10.
 (4) ΕΕ L 96 της 31.3.2004, σ. 20.
 (5) ΕΕ L 96 της 31.3.2004, σ. 26.
 (6) ΕΕ L 245 της 7.9.2006, σ. 18.
 (7) ΕΕ L 13 της 17.1.2009, σ. 20.
 (8) Δεν έχουν αναφερθεί συνταγματικές απαιτήσεις.


text:
 EL
 Επίσημη Εφημερίδα της Ευρωπαϊκής Ένωσης
 C 202/321
 ΠΡΩΤΟΚΟΛΛΟ (αριθ. 36)
 ΣΧΕΤΙΚΑ ΜΕ ΤΙΣ ΜΕΤΑΒΑΤΙΚΕΣ ΔΙΑΤΑΞΕΙΣ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
 ΕΚΤΙΜΩΝΤΑΣ ότι, για να οργανωθεί η μετάβαση από τις θεσμικές διατάξεις των Συνθηκών που εφαρμόζονται πριν από την έναρξη ισχύος τη Συνθήκης της Λισσαβώνας σε εκείνες που προβλέπονται στην εν λόγω Συνθήκη, επιβάλλεται να προβλεφθούν μεταβατικές διατάξεις,
 ΣΥΜΦΩΝΗΣΑΝ επί των ακόλουθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας:
 Άρθρο 1
 Στο παρόν Πρωτόκολλο, ως «Συνθήκες» νοούνται η Συνθήκη για την Ευρωπαϊκή Ένωση, η Συνθήκη για τη λειτουργία της Ευρωπαϊκής Ένωσης και η Συνθήκη περί ιδρύσεως της Ευρωπαϊκής Κοινότητας Ατομικής Ενέργειας.
 ΤΙΤΛΟΣ Ι
 ΔΙΑΤΑΞΕΙΣ ΣΧΕΤΙΚΑ ΜΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ
 Άρθρο 2
 1. Για το εναπομένον διάστημα της κοινοβουλευτικής περιόδου 2009-2014 από την ημερομηνία έναρξης ισχύος του παρόντος άρθρου, και κατά παρέκκλιση από τα άρθρα 189 δεύτερη παράγραφος και 190 παράγραφος 2 της Συνθήκης για την ίδρυση της Ευρωπαϊκής Κοινότητας και από τα άρθρα 107 δεύτερη παράγραφος και 108 παράγραφος 2 της Συνθήκης περί ιδρύσεως της Ευρωπαϊκής Κοινότητας Ατομικής Ενέργειας, τα οποία ίσχυαν κατά τον χρόνο διεξαγωγής των ευρωπαϊκών βουλευτικών εκλογών του Ιουνίου 2009, και κατά παρέκκλιση από τον αριθμό εδρών που προβλέπει το άρθρο 14 παράγραφος 2 πρώτο εδάφιο της Συνθήκης για την Ευρωπαϊκή Ένωση, προστίθενται οι ακόλουθες 18 έδρες στις υπάρχουσες 736, αυξάνοντας με τον τρόπο αυτό προσωρινά τον συνολικό αριθμό των μελών του Ευρωπαϊκού Κοινοβουλίου σε 754 έως το τέλος της κοινοβουλευτικής περιόδου 2009-2014:
 Βουλγαρία
 1
 Ισπανία
 4
 Γαλλία
 2
 Ιταλία
 1
 Λεττονία
 1
 Μάλτα
 1
 Κάτω Χώρες
 1
 Αυστρία
 2
 Πολωνία
 1
 Σλοβενία
 1
 Σουηδία
 2
 Ηνωμένο Βασίλειο
 1
 2. Κατά παρέκκλιση από το άρθρο 14 παράγραφος 3 της Συνθήκης για την Ευρωπαϊκή Ένωση, τα ενδιαφερόμενα κράτη μέλη ορίζουν τα πρόσωπα που θα καταλάβουν τις πρόσθετες έδρες που προβλέπονται στην παράγραφο 1, σύμφωνα με την νομοθεσία τους και με την προϋπόθεση ότι τα εν λόγω πρόσωπα έχουν εκλεγεί με άμεση καθολική ψηφοφορία:
 α)
 με ad hoc άμεση καθολική ψηφοφορία στο ενδιαφερόμενο κράτος μέλος, σύμφωνα με τις διατάξεις που ισχύουν για τις εκλογές του Ευρωπαϊκού Κοινοβουλίου·
 β)
 με αναφορά στα αποτελέσματα των ευρωπαϊκών βουλευτικών εκλογών που διεξήχθησαν από τις 4 έως τις 7 Ιουνίου 2009·ή
 γ)
 με ορισμό από το εθνικό κοινοβούλιο του ενδιαφερομένου κράτους μέλους, μεταξύ των μελών του, του απαιτούμενου αριθμού βουλευτών, σύμφωνα με τη διαδικασία που ορίζει το κάθε κράτος.
 3. Σύμφωνα με το άρθρο 14 παράγραφος 2 δεύτερο εδάφιο της Συνθήκης για την Ευρωπαϊκή Ένωση, το Ευρωπαϊκό Συμβούλιο εκδίδει απόφαση για τον καθορισμό της σύνθεσης του Ευρωπαϊκού Κοινοβουλίου εν ευθέτω χρόνω πριν από τις ευρωπαϊκές βουλευτικές εκλογές του 2014.
 ΤΙΤΛΟΣ ΙΙ
 ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΕΙΔΙΚΗ ΠΛΕΙΟΨΗΦΙΑ
 Άρθρο 3
 1. Σύμφωνα με το άρθρο 16, παράγραφος 4 της Συνθήκης για την Ευρωπαϊκή Ένωση, οι διατάξεις της παρούσας παραγράφου και οι διατάξεις του άρθρου 238, παράγραφος 2 της Συνθήκης για τη λειτουργία της Ευρωπαϊκής Ένωσης, οι οποίες αφορούν τον ορισμό της ειδικής πλειοψηφίας στο


text:
Ευρωπαϊκό Συμβούλιο και το Συμβούλιο, τίθενται σε ισχύ την 1η Νοεμβρίου 2014.
 2. Από την 1η Νοεμβρίου 2014 έως την 31η Μαρτίου 2017, όταν πρόκειται να θεσπισθεί πράξη με ειδική πλειοψηφία, ένα μέλος του Συμβουλίου μπορεί να ζητά να θεσπισθεί με την ειδική πλειοψηφία που ορίζεται στην παράγραφο 3. Εν προκειμένω, εφαρμόζονται οι παράγραφοι 3 και 4.
 3. Με την επιφύλαξη του άρθρου 235, παράγραφος 1, δεύτερο εδάφιο της Συνθήκης για τη λειτουργία της Ευρωπαϊκής Ένωσης, έως τις 31 Οκτωβρίου 2014, εφαρμόζονται οι ακόλουθες διατάξεις:
 Για πράξεις του Ευρωπαϊκού Συμβουλίου και του Συμβουλίου που απαιτούν ειδική πλειοψηφία, οι ψήφοι των μελών τους σταθμίζονται ως εξής:
 Βέλγιο
 12
 Βουλγαρία
 10
 Τσεχική Δημοκρατία
 12
 Δανία
 7
 Γερμανία
 29
 Εσθονία
 4
 Ιρλανδία
 7
 Ελλάδα
 12
 Ισπανία
 27
 Γαλλία
 29
 Κροατία
 7
 Ιταλία
 29
 Κύπρος
 4
 Λεττονία
 4
 Λιθουανία
 7
 Λουξεμβούργο
 4
 Ουγγαρία
 12
 Μάλτα
 3
 Κάτω Χώρες
 13
 Αυστρία
 10
 Πολωνία
 27
 Πορτογαλία
 12
 Ρουμανία
 14
 Σλοβενία
 4
 Σλοβακία
 7
 Φινλανδία
 7
 Σουηδία
 10
 Ηνωμένο Βασίλειο
 29
 Για τη θέσπιση των πράξεων, απαιτούνται τουλάχιστον 260 ψήφοι υπέρ, που περιλαμβάνουν τις ψήφους της πλειοψηφίας των μελών, όταν, κατά τις Συνθήκες, θεσπίζονται μετά από πρόταση της Επιτροπής. Στις άλλες περιπτώσεις, για τη θέσπιση πράξεων, απαιτούνται τουλάχιστον 260 ψήφοι υπέρ, που περιλαμβάνουν τις ψήφους των δύο τρίτων τουλάχιστον των μελών.
 Όταν το Ευρωπαϊκό Συμβούλιο ή το Συμβούλιο θεσπίζουν πράξη με ειδική πλειοψηφία, κάθε μέλος του Ευρωπαϊκού Συμβουλίου ή του Συμβουλίου μπορεί να ζητήσει να εξακριβωθεί ότι τα κράτη μέλη τα οποία συνιστούν αυτή την ειδική πλειοψηφία αντιπροσωπεύουν τουλάχιστον το 62% του συνολικού πληθυσμού της Ένωσης. Εάν αποδειχθεί ότι ο όρος αυτός δεν πληρούται, δεν θεσπίζεται η πράξη.
 4. Έως τις 31 Οκτωβρίου 2014, στις περιπτώσεις κατά τις οποίες, κατ’ εφαρμογήν των Συνθηκών, δεν λαμβάνουν μέρος στη ψηφοφορία όλα τα μέλη του Συμβουλίου, δηλαδή στις περιπτώσεις παραπομπής στην ειδική πλειοψηφία, όπως ορίζεται στο άρθρο 238, παράγραφος 3 της Συνθήκης για τη λειτουργία της Ευρωπαϊκής Ένωσης, ως ειδική πλειοψηφία ορίζεται η ίδια αναλογία σταθμισμένων ψήφων και η ίδια αναλογία μελών του Συμβουλίου καθώς και, ενδεχομένως, το ίδιο ποσοστό του πληθυσμού των ενδιαφερομένων κρατών μελών κατά τα οριζόμενα στην παράγραφο 3 του παρόντος άρθρου.
 ΤΙΤΛΟΣ ΙΙΙ
 ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΣΥΝΘΕΣΕΙΣ ΤΟΥ ΣΥΜΒΟΥΛΙΟΥ
 Άρθρο 4
 Έως ότου τεθεί σε ισχύ η απόφαση του άρθρου 16, παράγραφος 6, πρώτο εδάφιο της Συνθήκης για την Ευρωπαϊκή Ένωση, το Συμβούλιο μπορεί να συνέρχεται με τις συνθέσεις που προβλέπονται στο δεύτερο και τρίτο εδάφιο της εν λόγω παραγράφου καθώς και με τις άλλες συνθέσεις των οποίων ο κατάλογος καταρτίζεται με απόφαση του Συμβουλίου Γενικών Υποθέσεων, που αποφασίζει με απλή πλειοψηφία.
 ΤΙΤΛΟΣ IV
 ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΕΠΙΤΡΟΠΗ, ΣΥΜΠΕΡΙΛΑΜΒΑΝΟΜΕΝΟΥ ΤΟΥ ΥΠΑΤΟΥ ΕΚΠΡΟΣΩΠΟΥ ΤΗΣ ΕΝΩΣΗΣ ΓΙΑ ΘΕΜΑΤΑ ΕΞΩΤΕΡΙΚΗΣ ΠΟΛΙΤΙΚΗΣ ΚΑΙ ΠΟΛΙΤΙΚΗΣ ΑΣΦΑΛΕΙΑΣ
 Άρθρο 5
 Τα μέλη της Επιτροπής τα οποία ασκούν καθήκοντα κατά την ημερομηνία έναρξης ισχύος της Συνθήκης της Λισσαβώνας παραμένουν εν υπηρεσία έως το τέλος της θητείας τους. Ωστόσο, την ημέρα διορισμού του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας, λήγει η θητεία του μέλους της Επιτροπής το οποίο


text:
έχει την ίδια υπηκοότητα με τον ύπατο εκπρόσωπο.
 ΤΙΤΛΟΣ V
 ΔΙΑΤΑΞΕΙΣ ΣΧΕΤΙΚΑ ΜΕ ΤΟΝ ΓΕΝΙΚΟ ΓΡΑΜΜΑΤΕΑ ΤΟΥ ΣΥΜΒΟΥΛΙΟΥ, ΥΠΑΤΟ ΕΚΠΡΟΣΩΠΟ ΓΙΑ ΘΕΜΑΤΑ ΚΟΙΝΗΣ ΕΞΩΤΕΡΙΚΗΣ ΠΟΛΙΤΙΚΗΣ ΚΑΙ ΠΟΛΙΤΙΚΗΣ ΑΣΦΑΛΕΙΑΣ ΚΑΙ ΤΟΝ ΑΝΑΠΛΗΡΩΤΗ ΓΕΝΙΚΟ ΓΡΑΜΜΑΤΕΑ ΤΟΥ ΣΥΜΒΟΥΛΙΟΥ
 Άρθρο 6
 Οι θητείες του γενικού γραμματέα του Συμβουλίου, ύπατου εκπροσώπου για θέματα κοινής εξωτερικής πολιτικής και πολιτικής ασφαλείας, και του αναπληρωτή γενικού γραμματέα του Συμβουλίου λήγουν κατά την ημερομηνία έναρξης ισχύος της Συνθήκης της Λισσαβώνας. Το Συμβούλιο διορίζει γενικό γραμματέα σύμφωνα με το άρθρο 240, παράγραφος 2 της Συνθήκης για τη λειτουργία της Ευρωπαϊκής Ένωσης.
 ΤΙΤΛΟΣ VI
 ΔΙΑΤΑΞΕΙΣ ΣΧΕΤΙΚΑ ΜΕ ΤΑ ΣΥΜΒΟΥΛΕΥΤΙΚΑ ΟΡΓΑΝΑ
 Άρθρο 7
 Έως ότου τεθεί σε ισχύ η απόφαση του άρθρου 301 της Συνθήκης για τη λειτουργία της Ευρωπαϊκής Ένωσης, η κατανομή των μελών της Οικονομικής και Κοινωνικής Επιτροπής είναι η εξής:
 Βέλγιο
 12
 Βουλγαρία
 12
 Τσεχική Δημοκρατία
 12
 Δανία
 9
 Γερμανία
 24
 Εσθονία
 7
 Ιρλανδία
 9
 Ελλάδα
 12
 Ισπανία
 21
 Γαλλία
 24
 Κροατία
 9
 Ιταλία
 24
 Κύπρος
 6
 Λεττονία
 7
 Λιθουανία
 9
 Λουξεμβούργο
 6
 Ουγγαρία
 12
 Μάλτα
 5
 Κάτω Χώρες
 12
 Αυστρία
 12
 Πολωνία
 21
 Πορτογαλία
 12
 Ρουμανία
 15
 Σλοβενία
 7
 Σλοβακία
 9
 Φινλανδία
 9
 Σουηδία
 12
 Ηνωμένο Βασίλειο
 24
 Άρθρο 8
 Έως ότου τεθεί σε ισχύ η απόφαση του άρθρου 305 της Συνθήκης για τη λειτουργία της Ευρωπαϊκής Ένωσης, η κατανομή των μελών της Επιτροπής των Περιφερειών είναι η εξής:
 Βέλγιο
 12
 Βουλγαρία
 12
 Τσεχική Δημοκρατία
 12
 Δανία
 9
 Γερμανία
 24
 Εσθονία
 7
 Ιρλανδία
 9
 Ελλάδα
 12
 Ισπανία
 21
 Γαλλία
 24
 Κροατία
 9
 Ιταλία
 24
 Κύπρος
 6
 Λεττονία
 7
 Λιθουανία
 9
 Λουξεμβούργο
 6
 Ουγγαρία
 12
 Μάλτα
 5
 Κάτω Χώρες
 12
 Αυστρία
 12
 Πολωνία
 21
 Πορτογαλία
 12
 Ρουμανία
 15
 Σλοβενία
 7
 Σλοβακία
 9
 Φινλανδία
 9
 Σουηδία
 12
 Ηνωμένο Βασίλειο
 24
 ΤΙΤΛΟΣ VII
 ΜΕΤΑΒΑΤΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΠΡΑΞΕΙΣ ΠΟΥ ΕΚΔΙΔΟΝΤΑΙ ΒΑΣΕΙ ΤΩΝ ΤΙΤΛΩΝ V ΚΑΙ VI ΤΗΣ ΣΥΝΘΗΚΗΣ ΓΙΑ ΤΗ ΕΥΡΩΠΑΪΚΗ ΕΝΩΣΗ ΠΡΙΝ ΑΠΟ ΤΗΝ ΕΝΑΡΞΗ ΙΣΧΥΟΣ ΤΗΣ ΣΥΝΘΗΚΗΣ ΤΗΣ ΛΙΣΣΑΒΩΝΑΣ
 Άρθρο 9
 Τα έννομα αποτελέσματα των πράξεων των θεσμικών οργάνων, των λοιπών οργάνων, και των οργανισμών της Ένωσης που εκδίδονται βάσει της Συνθήκης για την Ευρωπαϊκή Ένωση πριν από την έναρξη ισχύος της Συνθήκης της Λισσαβώνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των Συνθηκών. Το αυτό ισχύει και για τις συμβάσεις που έχουν συναφθεί μεταξύ κρατών μελών βάσει της Συνθήκης για την Ευρωπαϊκή Ένωση.
 Άρθρο 10
 1. Ως μεταβατικό μέτρο όσον αφορά τις πράξεις της Ένωσης στον τομέα της αστυνομικής συνεργασίας και της δικαστικής συνεργασίας σε ποινικές υποθέσεις, οι οποίες εκδόθηκαν πριν από την έναρξη ισχύος της Συνθήκης της Λισσαβώνας, οι αρμοδιότητες των θεσμικών οργάνων είναι οι ακόλουθες κατά την ημερομηνία έναρξης ισχύος της εν λόγω Συνθήκης: οι αρμοδιότητες της Επιτροπής δυνάμει του άρθρου 258 της Συνθήκης για τη λειτουργία της Ευρωπαϊκής Ένωσης δεν ισχύουν και οι αρμοδιότητες του Δικαστηρίου της Ευρωπαϊκής Ένωσης δυνάμει του τίτλου VI της Συνθήκης για την Ευρωπαϊκή Ένωση, στην έκδοση που ισχύει πριν από την έναρξη ισχύος της Συνθήκης της Λισσαβώνας παραμένουν αμετάβλητες, συμπεριλαμβανομένων των τομέων στους οποίους έχουν γίνει αποδεκτές δυνάμει του άρθρου 35, παράγραφος 2 της


text:
εν λόγω Συνθήκης για την Ευρωπαϊκή Ένωση.
 2. Η τροποποίηση πράξης η οποία αναφέρεται στην παράγραφο 1 συνεπάγεται ότι ισχύουν οι αρμοδιότητες των θεσμικών οργάνων που αναφέρονται στην εν λόγω παράγραφο, όπως ορίζονται στις Συνθήκες, όσον αφορά την τροποποιημένη πράξη και για τα κράτη μέλη στα οποία αυτή η πράξη εφαρμόζεται.
 3. Εν πάση περιπτώσει, το μεταβατικό μέτρο που προβλέπεται στην παράγραφο 1 παύει να παράγει αποτελέσματα πέντε έτη μετά την ημερομηνία έναρξης ισχύος της Συνθήκης της Λισσαβώνας.
 4. Το αργότερο έξι μήνες πριν από τη λήξη της μεταβατικής περιόδου που αναφέρεται στην παράγραφο 3, το Ηνωμένο Βασίλειο δύναται να κοινοποιήσει στο Συμβούλιο ότι δεν αποδέχεται, όσον αφορά τις πράξεις της παραγράφου 1, τις αρμοδιότητες των θεσμικών οργάνων που αναφέρονται στην παράγραφο 1, όπως ορίζονται στις Συνθήκες. Εάν το Ηνωμένο Βασίλειο έχει προβεί στην κοινοποίηση αυτή, όλες οι πράξεις της παραγράφου 1 παύουν να εφαρμόζονται καθόσον το αφορά από την ημερομηνία λήξης της μεταβατικής περιόδου που αναφέρεται στην παράγραφο 3. Το εδάφιο αυτό δεν ισχύει όσον αφορά τις τροποποιημένες πράξεις οι οποίες εφαρμόζονται στο Ηνωμένο Βασίλειο σύμφωνα με τα οριζόμενα στην παράγραφο 2.
 Το Συμβούλιο, αποφασίζοντας με ειδική πλειοψηφία βάσει προτάσεως της Επιτροπής, καθορίζει τις αναγκαίες επακόλουθες και μεταβατικές ρυθμίσεις. Το Ηνωμένο Βασίλειο δεν συμμετέχει στην έκδοση αυτής της απόφασης. Η ειδική πλειοψηφία του Συμβουλίου ορίζεται σύμφωνα με το άρθρο 238, παράγραφος 3, στοιχείο α) της Συνθήκης για τη λειτουργία της Ευρωπαϊκής Ένωσης.
 Το Συμβούλιο, αποφασίζοντας με ειδική πλειοψηφία βάσει προτάσεως της Επιτροπής, δύναται επίσης να εκδώσει απόφαση με την οποία ορίζεται ότι το Ηνωμένο Βασίλειο υφίσταται τις τυχόν άμεσες δημοσιονομικές συνέπειες, οι οποίες προκύπτουν ως αναγκαστικό και αναπόφευκτο αποτέλεσμα της παύσης της συμμετοχής του στις εν λόγω πράξεις.
 5. Το Ηνωμένο Βασίλειο δύναται, σε οποιαδήποτε μεταγενέστερη στιγμή, να κοινοποιήσει στο Συμβούλιο ότι επιθυμεί να συμμετάσχει στις πράξεις οι οποίες έχουν παύσει να ισχύουν καθόσον το αφορά σύμφωνα με την παράγραφο 4, πρώτο εδάφιο. Εν τοιαύτη περιπτώσει, εφαρμόζονται κατά περίπτωση, οι σχετικές διατάξεις του Πρωτοκόλλου για το κεκτημένο του Σένγκεν το οποίο έχει ενσωματωθεί στο πλαίσιο της Ευρωπαϊκής Ένωσης ή του Πρωτοκόλλου για τη θέση του Ηνωμένου Βασιλείου και της Ιρλανδίας όσον αφορά το χώρο ελευθερίας, ασφάλειας και δικαιοσύνης. Οι αρμοδιότητες των θεσμικών οργάνων όσον αφορά τις εν λόγω πράξεις είναι οι οριζόμενες στις Συνθήκες. Όταν αποφασίζουν δυνάμει των σχετικών Πρωτοκόλλων, τα θεσμικά όργανα της Ένωσης και το Ηνωμένο Βασίλειο επιδιώκουν την επαναφορά του μεγαλύτερου δυνατού βαθμού συμμετοχής του Ηνωμένου Βασιλείου στο κεκτημένο της Ένωσης στο χώρο ελευθερίας, ασφάλειας και δικαιοσύνης, χωρίς να επηρεάζεται σημαντικά η πρακτική λειτουργία των διαφόρων μερών του κεκτημένου, και διατηρώντας, παράλληλα, τη συνοχή τους.


text:
 27.10.2006
 EL
 Επίσημη Εφημερίδα της Ευρωπαϊκής Ένωσης
 L 298/25
 ΑΠΌΦΑΣΗ αριθ. 2/2006 ΤΗΣ ΕΠΙΤΡΟΠΉΣ ΑΕΡΟΜΕΤΑΦΟΡΏΝ ΚΟΙΝΌΤΗΤΑΣ/ΕΛΒΕΤΊΑΣ
 της 18ης Οκτωβρίου 2006
 για την τροποποίηση του παραρτήματος της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας
 (2006/728/ΕΚ)
 Η ΕΠΙΤΡΟΠΗ ΑΕΡΟΜΕΤΑΦΟΡΩΝ ΚΟΙΝΟΤΗΤΑΣ/ΕΛΒΕΤΙΑΣ,
 Έχοντας υπόψη:
 τη συμφωνία αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας, εφεξής «συμφωνία», και ιδίως το άρθρο 23 παράγραφος 4,
 ΑΠΟΦΑΣΙΣΕ ΤΑ ΕΞΗΣ:
 Άρθρο 1
 1. Μετά το σημείο 5 (αεροπορική ασφάλεια) του παραρτήματος της συμφωνίας προστίθενται τα εξής, όπως προστέθηκαν στο άρθρο 1 παράγραφος 1 της απόφασης αριθ. 1/2005 για την επιτροπή αερομεταφορών Κοινότητας/Ελβετίας της 12ης Ιουλίου 2005 (1):
 «6. Διαχείριση της Εναέριας Κυκλοφορίας»
 2. Το σημείο 6 («Λοιπά») του παραρτήματος της συμφωνίας λαμβάνει τον αριθμό 7.
 Άρθρο 2
 1. Μετά την προσθήκη που αναφέρεται στο άρθρο 1 παράγραφος 1 της παρούσας απόφασης προστίθεται το ακόλουθο κείμενο:
 «Αριθ. 549/2004
 Κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (“κανονισμός-πλαίσιο”).
 Η Επιτροπή χαίρει στην Ελβετία των εξουσιών που της αποδίδονται βάσει του άρθρου 6, του άρθρου 8 παράγραφος 1, του άρθρου 10, 11 και 12.
 Κατά παρέκκλιση της οριζόντιας προσαρμογής που προβλέπεται στο πρώτο εδάφιο του παραρτήματος της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας, οι αναφορές στα “κράτη μέλη” που υπάρχουν στο άρθρο 5 του κανονισμού (ΕΚ) αριθ. 549/2004 ή στις διατάξεις της απόφασης 1999/468/ΕΚ που αναφέρονται στη διάταξη αυτή, δεν νοούνται ότι ισχύουν για την Ελβετία.»
 2. Μετά την προσθήκη που αναφέρεται στο άρθρο 2 παράγραφος 1 της παρούσας απόφασης προστίθεται το ακόλουθο κείμενο:
 «Αριθ. 550/2004
 Κανονισμός (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού (“κανονισμός για την παροχή υπηρεσιών”).
 Η Επιτροπή χαίρει στην Ελβετία των εξουσιών που της αποδίδονται βάσει του άρθρου 16, όπως τροποποιείται στη συνέχεια.
 Το κείμενο του κανονισμού, για τους σκοπούς της συμφωνίας, προσαρμόζεται ως εξής:
 α)
 Το άρθρο 3 τροποποιείται ως εξής:
 Στην παράγραφο 2, προστίθενται οι λέξεις “και η Ελβετία” μετά τις λέξεις “η Κοινότητα”.
 β)
 Το άρθρο 7 τροποποιείται ως εξής:
 Στις παραγράφους 1 και 6, προστίθενται οι λέξεις “και η Ελβετία” μετά τις λέξεις “η Κοινότητα”.
 γ)
 Το άρθρο 8 τροποποιείται ως εξής:
 Στην παράγραφο 1, προστίθενται οι λέξεις “και η Ελβετία” μετά τις λέξεις “η Κοινότητα”.
 δ)
 Το άρθρο 10 τροποποιείται ως εξής:
 Στην παράγραφο 1, προστίθενται οι λέξεις “και η Ελβετία” μετά τις λέξεις “η Κοινότητα”.
 ε)
 Το άρθρο 16 παράγραφος 3 αντικαθίσταται από το ακόλουθο κείμενο:
 “3. Η Επιτροπή απευθύνει την απόφασή της στα κράτη μέλη και ενημερώνει τον φορέα παροχής υπηρεσιών, εφόσον είναι νομικά ενδιαφερόμενος.”.».
 3. Μετά την προσθήκη που αναφέρεται στο άρθρο 2 παράγραφος 2 της παρούσας απόφασης προστίθεται το ακόλουθο κείμενο:
 «Αριθ. 551/2004
 Κανονισμός (ΕΚ) αριθ. 551/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για την οργάνωση και τη χρήση του εναέριου χώρου στο πλαίσιο του Ενιαίου


text:
Ευρωπαϊκού Ουρανού (κανονισμός για τον εναέριο χώρο).
 Η Επιτροπή χαίρει στην Ελβετία των εξουσιών που της αποδίδονται βάσει του άρθρου 2, του άρθρου 3 παράγραφος 5 και του άρθρου 10.».
 4. Μετά την προσθήκη που αναφέρεται στο άρθρο 2 παράγραφος 3 της παρούσας απόφασης προστίθεται το ακόλουθο κείμενο:
 «Αριθ. 552/2004
 Κανονισμός (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας (κανονισμός για τη διαλειτουργικότητα).
 Η Επιτροπή χαίρει στην Ελβετία των εξουσιών που της αποδίδονται βάσει του άρθρου 4, του άρθρου 7 και του άρθρου 10 παράγραφος 3.
 Το κείμενο του κανονισμού, για τους σκοπούς της συμφωνίας, προσαρμόζεται ως εξής:
 α)
 Το άρθρο 5 τροποποιείται ως εξής:
 Στην παράγραφο 2, προστίθενται οι λέξεις “ή η Ελβετία” μετά τις λέξεις “η Κοινότητα”.
 β)
 Το άρθρο 7 τροποποιείται ως εξής:
 Στην παράγραφο 4, προστίθενται οι λέξεις “ή η Ελβετία” μετά τις λέξεις “η Κοινότητα”.
 γ)
 Το παράρτημα III τροποποιείται ως εξής:
 Στην παράγραφο 3 δεύτερο και τελευταίο εδάφιο, προστίθενται οι λέξεις “ή η Ελβετία” μετά τις λέξεις “η Κοινότητα”.»
 5. Μετά την προσθήκη που αναφέρεται στο άρθρο 2 παράγραφος 4 της παρούσας απόφασης προστίθεται το ακόλουθο κείμενο:
 «Αριθ. 2096/2005
 Κανονισμός (ΕΚ) αριθ. 2096/2005 της Επιτροπής, της 20ής Δεκεμβρίου 2005, περί καθορισμού κοινών απαιτήσεων για την παροχή υπηρεσιών αεροναυτιλίας.
 Η Επιτροπή χαίρει στην Ελβετία των εξουσιών που της αποδίδονται βάσει του άρθρου 9.»
 6. Μετά την προσθήκη που αναφέρεται στο άρθρο 2 παράγραφος 5 της παρούσας απόφασης προστίθεται το ακόλουθο κείμενο:
 «Αριθ. 2150/2005
 Κανονισμός (ΕΚ) αριθ. 2150/2005 της Επιτροπής, της 23ης Δεκεμβρίου 2005, σχετικά με τη θέσπιση κοινών κανόνων για την ευέλικτη χρήση του εναέριου χώρου.»
 Άρθρο 3
 1. Στο σημείο 3 (Τεχνική εναρμόνιση) του παραρτήματος της συμφωνίας, διαγράφονται τα εξής:
 «Αριθ. 93/65
 Οδηγία 93/65/ΕΟΚ του Συμβουλίου της 19ης Ιουλίου 1993 σχετικά με τον καθορισμό και τη χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας.
 (Άρθρα 1-5, 7-10)
 Αριθ. 97/15
 Οδηγία 97/15/ΕΚ της Επιτροπής της 25ης Μαρτίου 1997 για έγκριση των προτύπων της Εurocontrol και τροποποίηση της οδηγίας 93/65/ΕΟΚ του Συμβουλίου σχετικά με τον καθορισμό και τη χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας.
 (Άρθρα 1-4, 6)».
 Άρθρο 4
 Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης, και στην Επίσημη Συλλογή της Νομοθεσίας της Ελβετικής Συνομοσπονδίας. Θα αρχίσει να ισχύει την πρώτη ημέρα του δευτέρου μηνός από την έκδοσή της.
 Βρυξέλλες, 18 Οκτωβρίου 2006
 Για την Μεικτή Επιτροπή
 Ο επικεφαλής της αντιπροσωπίας της Κοινότητας
 Daniel CALLEJA CRESPO
 Ο επικεφαλής της αντιπροσωπίας της Ελβετίας
 Raymond CRON
 (1) ΕΕ L 210 της 12.8.2005, σ. 46.


text:
 Avis juridique important
 |
 22002D0098
 Απόφαση της Μεικτής Επιτροπής του ΕΟX αριθ. 98/2002, της 12ης Ιουλίου 2002, για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 298 της 31/10/2002 σ. 0006 - 0009
 Απόφαση της Μεικτής Επιτροπής του ΕΟXαριθ. 98/2002της 12ης Ιουλίου 2002για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε με την απόφαση αριθ. 81/2002 της Μεικτής Επιτροπής του ΕΟΧ, της 25ης Ιουνίου 2002(1).(2) Ο κανονισμός (ΕΚ) αριθ. 331/2000 της Επιτροπής, της 17ης Δεκεμβρίου 1999, για την τροποποίηση του παραρτήματος V του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(2), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το κεφάλαιο XII του παραρτήματος ΙΙ της συμφωνίας τροποποιείται όπως καθορίζεται στο παράρτημα της παρούσας απόφασης.Άρθρο 2Τα κείμενα του κανονισμού (ΕΚ) αριθ. 331/2000 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 13 Ιουλίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 12 Ιουλίου 2002.Για τη Μεικτή Επιτροπή του ΕΟΧΟ ΠρόεδροςG.S. Gunnarsson(1) ΕΕ L 266 της 3.10.2002, σ. 30.(2) ΕΕ L 48 της 19.2.2000, σ. 1.(3) Δεν έχουν αναφερθεί συνταγματικές απαιτήσεις.ΠΑΡΑΡΤΗΜΑτης απόφασης αριθ. 98/2002 της Μεικτής Επιτροπής ΕΟΧΤο κεφάλαιο XII του παραρτήματος ΙΙ της συμφωνίας τροποποιείται ως εξής:1. Στο σημείο 54β [κανονισμός (ΕΟΚ) αριθ. 2092/91 του Συμβουλίου] προστίθεται η ακόλουθη περίπτωση: - 32000 R 0331: Κανονισμός (ΕΚ) αριθ. 331/2000 της Επιτροπής, της 17ης Δεκεμβρίου 1999 (ΕΕ L 48 της 19.2.2000, σ. 1).2. Οι προσαρμογές στο σημείο 54β [κανονισμός (ΕΟΚ) αριθ. 2092/91 του Συμβουλίου] αντικαθίστανται από τα εξής: A. Στο άρθρο 2 προστίθενται τα ακόλουθα: - στα ισλανδικά: lifrænt,- στα νορβηγικά: okologisk.B. Στο παράρτημα V, μέρος Α, προστίθενται τα ακόλουθα: IS: Lífrænn landbúnaður - EB-EftirlitskerfiNO: Økologisk landbruk - EF-kontrollordningΓ. Στο παράρτημα V, μέρος Β.2, προστίθενται τα ακόλουθα: >PIC FILE= "L_2002298EL.000702.TIF">Δ. Στο παράρτημα V, μέρος Β.3.1, προστίθενται τα ακόλουθα: IS: LÍFRÆNN LANDBÚNAURNO: ØKOLOGISK LANDBRUKE. Στο παράρτημα V, μέρος B.4.3.1, προστίθενται τα ακόλουθα: NORSK>PIC FILE= "L_2002298EL.000801.TIF">ÍSLENSKA>PIC FILE= "L_2002298EL.000901.TIF">


text:
 26.4.2014
 EL
 Επίσημη Εφημερίδα της Ευρωπαϊκής Ένωσης
 L 125/17
 ΣΥΝΟΛΙΚΉ ΣΥΜΦΩΝΊΑ-ΠΛΑΊΣΙΟ
 εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου
 Η ΕΥΡΩΠΑΪΚΗ ΚΟΙΝΟΤΗΤΑ,
 στο εξής καλούμενη «Κοινότητα» και
 ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
 Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
 Η ΤΣΕΧΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΔΑΝΙΑΣ,
 Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
 Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
 H ΙΡΛΑΝΔΙΑ
 Η ΕΛΛΗΝΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
 Η ΓΑΛΛΙΚΗ ΔΗΜΟΚΡΑΤΙΑ,
 Η ΙΤΑΛΙΚΗ ΔΗΜΟΚΡΑΤΙΑ,
 Η ΚΥΠΡΙΑΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
 Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
 ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
 Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,
 ΤΗΣ ΜΑΛΤΑΣ,
 ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
 Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
 Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
 Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
 Η ΡΟΥΜΑΝΙΑ,
 Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
 Η ΣΛΟΒΑΚΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
 ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
 ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,
 συμβαλλόμενα μέρη της συνθήκης για την ίδρυση της Ευρωπαϊκής Κοινότητας και της συνθήκης για την Ευρωπαϊκή Ένωση, στο εξής καλούμενα «κράτη μέλη»,
 αφενός και
 Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΟΝΗΣΙΑΣ,
 αφετέρου,
 στο εξής αναφερόμενα από κοινού ως «συμβαλλόμενα μέρη»,
 ΛΑΜΒΑΝΟΝΤΑΣ ΥΠΟΨΗ τους παραδοσιακούς δεσμούς φιλίας μεταξύ της Δημοκρατίας της Ινδονησίας και της Κοινότητας και τους στενούς ιστορικούς, πολιτικούς και οικονομικούς δεσμούς που τις ενώνουν,
 ΕΚΤΙΜΩΝΤΑΣ ΟΤΙ τα συμβαλλόμενα μέρη αποδίδουν ιδιαίτερη σημασία στο συνεκτικό χαρακτήρα των αμοιβαίων σχέσεών τους,
 ΕΠΙΒΕΒΑΙΩΝΟΝΤΑΣ την προσήλωση των συμβαλλόμενων μερών στην τήρηση των αρχών του Χάρτη των Ηνωμένων Εθνών,
 ΕΠΙΒΕΒΑΙΩΝΟΝΤΑΣ τη δέσμευση των συμβαλλόμενων μερών για την τήρηση, προώθηση και διαφύλαξη των δημοκρατικών αρχών και των θεμελιωδών ανθρώπινων δικαιωμάτων, του κράτους δικαίου, της ειρήνης και της διεθνούς δικαιοσύνης όπως ορίζονται, μεταξύ άλλων, στην Οικουμενική Διακήρυξη των Ηνωμένων Εθνών για τα Δικαιώματα του Ανθρώπου, στο Καταστατικό της Ρώμης και σε άλλα διεθνή μέσα για τα ανθρώπινα δικαιώματα εφόσον εφαρμόζονται και για τα δύο συμβαλλόμενα μέρη,
 ΕΠΙΒΕΒΑΙΩΝΟΝΤΑΣ το σεβασμό για τα κυριαρχικά δικαιώματα, την εδαφική ακεραιότητα και την εθνική ενότητα της Δημοκρατίας της Ινδονησίας,
 ΕΠΙΒΕΒΑΙΩΝΟΝΤΑΣ την αφοσίωσή τους στις αρχές του κράτους δικαίου, της χρηστής διακυβέρνησης και την επιθυμία τους να προωθήσουν την οικονομική και κοινωνική πρόοδο των λαών τους, λαμβάνοντας υπόψη την αρχή της βιώσιμης ανάπτυξης και των απαιτήσεων περί περιβαλλοντικής προστασίας,
 ΕΠΙΒΕΒΑΙΩΝΟΝΤΑΣ ότι τα σοβαρότερα εγκλήματα που θίγουν τη διεθνή κοινότητα ως σύνολο δεν πρέπει να παραμένουν ατιμώρητα και ότι εκείνοι που κατηγορούνται πρέπει να οδηγούνται στη δικαιοσύνη και εάν κρίνονται ένοχοι να τους αποδίδονται οι ενδεδειγμένες ποινές και επίσης ότι πρέπει να εξασφαλίζεται η αποτελεσματική δίωξή τους με τη λήψη μέτρων σε εθνικό επίπεδο και με την ενίσχυση της διεθνούς συνεργασίας,
 ΕΚΦΡΑΖΟΝΤΑΣ την πλήρη δέσμευσή τους για την καταπολέμηση κάθε μορφής διακρατικού οργανωμένου εγκλήματος και τρομοκρατίας σύμφωνα με το διεθνές δίκαιο, καθώς και το δίκαιο των ανθρωπίνων δικαιωμάτων, τις ανθρωπιστικές αρχές σε θέματα μεταναστών και προσφύγων και το διεθνές ανθρωπιστικό δίκαιο, καθώς και για τη θέσπιση αποτελεσματικών διεθνών σχέσεων συνεργασίας και μέσων για τη διασφάλιση της εξάλειψης των φαινομένων αυτών,
 ΕΚΤΙΜΩΝΤΑΣ ΟΤΙ τα συμβαλλόμενα μέρη αναγνωρίζουν ότι μέσω της έγκρισης σχετικών διεθνών συμβάσεων και άλλων σχετικών αποφάσεων του Συμβουλίου Ασφαλείας των


text:
Ηνωμένων Εθνών, συμπεριλαμβανομένης της απόφασης 1540 του Συμβουλίου Ασφαλείας, τονίζεται η δέσμευση ολόκληρης της διεθνούς κοινότητας για την καταπολέμηση της διάδοσης των όπλων μαζικής καταστροφής,
 ΑΝΑΓΝΩΡΙΖΟΝΤΑΣ την ανάγκη ενίσχυσης των υποχρεώσεων όσον αφορά τον αφοπλισμό, αλλά και τη μη διάδοση των όπλων στο πλαίσιο του διεθνούς δικαίου, ώστε, μεταξύ άλλων, να εξαλειφθεί ο κίνδυνος που τίθεται από τα όπλα μαζικής καταστροφής,
 ΑΝΑΓΝΩΡΙΖΟΝΤΑΣ τη σημασία της συμφωνίας συνεργασίας της 7ης Μαρτίου 1980 μεταξύ της Ευρωπαϊκής Οικονομικής Επιτροπής και της Ινδονησίας, της Μαλαισίας, των Φιλιππίνων, της Σιγκαπούρης και της Ταϊλάνδης — που αποτελούν κράτη μέλη της Ένωσης χωρών της Νοτιοανατολικής Ασίας (ASEAN) και των πρωτοκόλλων ένταξης που συνήφθησαν στη συνέχεια,
 ΑΝΑΓΝΩΡIΖΟΝΤΑΣ τη σημασία που έχει η σύσφιγξη των υφιστάμενων σχέσεων μεταξύ των συμβαλλόμενων μερών, με σκοπό την ενίσχυση της μεταξύ τους συνεργασίας, καθώς και η κοινή τους βούληση να παγιώσουν, να εμβαθύνουν και να εμπλουτίσουν τις σχέσεις τους σε τομείς αμοιβαίου ενδιαφέροντος, με βάση την ισότητα, τη μη διάκριση, το σεβασμό του φυσικού περιβάλλοντος και το αμοιβαίο όφελος,
 ΕΠΙΒΕΒΑΙΩΝΟΝΤΑΣ την επιθυμία τους να ενισχύσουν, λαμβάνοντας υπόψη τις δραστηριότητες που αναλαμβάνονται σε περιφερειακό πλαίσιο, τη συνεργασία μεταξύ της Κοινότητας και της Δημοκρατίας της Ινδονησίας, με βάση κοινές αξίες και το αμοιβαίο όφελος,
 ΣΥΜΦΩΝΑ με τις νομοθεσίες και τους κανονισμούς τους,
 ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
 ΤΙΤΛΟΣ I
 ΧΑΡΑΚΤΗΡΑΣ ΚΑΙ ΠΕΔΙΟ ΕΦΑΡΜΟΓΗΣ
 Άρθρο 1
 Γενικές αρχές
 1. Ο σεβασμός των δημοκρατικών αρχών και των θεμελιωδών ανθρωπίνων δικαιωμάτων, όπως ορίζονται στην Οικουμενική Διακήρυξη των Δικαιωμάτων του Ανθρώπου και σε άλλα διεθνή μέσα για τα ανθρώπινα δικαιώματα που ισχύουν και για τα δύο συμβαλλόμενα μέρη, αποτελεί τη βάση των εσωτερικών και διεθνών πολιτικών και των δύο συμβαλλόμενων μερών και συνιστά ουσιώδες στοιχείο της παρούσας συμφωνίας.
 2. Τα συμβαλλόμενα μέρη επιβεβαιώνουν τις κοινές αξίες τους όπως αυτές εκφράζονται στο Χάρτη των Ηνωμένων Εθνών.
 3. Τα συμβαλλόμενα μέρη επιβεβαιώνουν τη δέσμευσή τους για την προώθηση της βιώσιμης ανάπτυξης, τη συνεργασία για την αντιμετώπιση της πρόκλησης της αλλαγής του κλίματος και τη συμβολή στην επίτευξη των αναπτυξιακών στόχων της χιλιετίας.
 4. Τα συμβαλλόμενα μέρη επιβεβαιώνουν τη δέσμευσή τους στη Διακήρυξη του Παρισιού του 2005 για την αποτελεσματικότητα της βοήθειας και συμφωνούν να ενισχύσουν τη συνεργασία με στόχο την περαιτέρω βελτίωση της απόδοσης στον τομέα της ανάπτυξης.
 5. Τα συμβαλλόμενα μέρη επιβεβαιώνουν την αφοσίωσή τους στις αρχές της ορθής διακυβέρνησης, του κράτους δικαίου, συμπεριλαμβανομένης της ανεξαρτησίας της δικαιοσύνης και της καταπολέμησης της διαφθοράς.
 6. Η εφαρμογή της παρούσας συμφωνίας Εταιρικής Σχέσης και Συνεργασίας βασίζεται στις αρχές της ισότητας και του αμοιβαίου οφέλους.
 Άρθρο 2
 Σκοποί της συνεργασίας
 Στο πλαίσιο της ενίσχυσης των διμερών σχέσεών τους, τα συμβαλλόμενα μέρη αναλαμβάνουν να καθιερώσουν έναν ευρύ διάλογο και να προαγάγουν περαιτέρω τη συνεργασία μεταξύ τους σε όλους τους τομείς αμοιβαίου ενδιαφέροντος. Οι προσπάθειές τους θα κυρίως έχουν ως στόχο:
 α)
 την εδραίωση της διμερούς συνεργασίας στο πλαίσιο όλων των σχετικών περιφερειακών και διεθνών φόρουμ και οργανισμών,
 β)
 την ανάπτυξη του εμπορίου και των επενδύσεων μεταξύ των συμβαλλομένων μερών προς αμοιβαίο όφελος,
 γ)
 την εδραίωση της συνεργασίας σε όλους τους τομείς που αφορούν το εμπόριο και


text:
τις επενδύσεις αμοιβαίου ενδιαφέροντος, με στόχο τη διευκόλυνση των ροών του εμπορίου και των επενδύσεων και την πρόληψη και άρση των εμποδίων για το εμπόριο και τις επενδύσεις, συμπεριλαμβανομένων ανάλογα με την περίπτωση, των υφιστάμενων και μελλοντικών περιφερειακών πρωτοβουλιών ΕΚ-ASEAN,
 δ)
 την εδραίωση της συνεργασίας σε άλλους τομείς αμοιβαίου ενδιαφέροντος, ιδίως στον τουρισμό, τις χρηματοπιστωτικές υπηρεσίες, τη φορολογία και τους δασμούς, τη μακροοικονομική πολιτική, τη βιομηχανική πολιτική και τις μικρομεσαίες επιχειρήσεις, την κοινωνία της πληροφορίας, την επιστήμη και την τεχνολογία, την ενέργεια, τις μεταφορές και την ασφάλεια των μεταφορών, την εκπαίδευση και τον πολιτισμό, τα ανθρώπινα δικαιώματα, το περιβάλλον και τους φυσικούς πόρους, συμπεριλαμβανομένου του θαλάσσιου περιβάλλοντος, τη δασοκομία, τη γεωργία και την αγροτική ανάπτυξη, τη συνεργασία στους τομείς της ναυτιλίας και της αλιείας, την υγεία, την ασφάλεια των τροφίμων, την υγεία των ζώων, τη στατιστική, την προστασία δεδομένων προσωπικού χαρακτήρα, τη συνεργασία για τον εκσυγχρονισμό της δημόσιας διοίκησης, τα δικαιώματα πνευματικής ιδιοκτησίας,
 ε)
 την εδραίωση της συνεργασίας σε θέματα μετανάστευσης, συμπεριλαμβανομένης της νόμιμης και της παράνομης μετανάστευσης, της παράνομης διακίνησης και εμπορίας ανθρώπων,
 στ)
 την εδραίωση της συνεργασίας στον τομέα των ανθρωπίνων δικαιωμάτων και της δικαιοσύνης,
 ζ)
 την εδραίωση της συνεργασίας για την καταπολέμηση της διάδοσης των όπλων μαζικής καταστροφής,
 η)
 την εδραίωση της συνεργασίας για την καταπολέμηση της τρομοκρατίας και των διακρατικών εγκλημάτων, όπως η παρασκευή και διακίνηση παράνομων ναρκωτικών και των πρόδρομων ουσιών τους και η νομιμοποίηση εσόδων από παράνομες δραστηριότητες,
 θ)
 την ενίσχυση της υφιστάμενης και την ενθάρρυνση της ενδεχόμενης συμμετοχής και των δύο συμβαλλόμενων μερών σε σχετικά υποπεριφερειακά και περιφερειακά προγράμματα,
 ι)
 την αμοιβαία προβολή κάθε συμβαλλόμενου μέρους στο άλλο,
 ια)
 την προώθηση της αμοιβαίας κατανόησης μέσω της συνεργασίας μεταξύ διαφόρων μη κυβερνητικών φορέων, όπως ομάδων προβληματισμού, ακαδημαϊκών, της κοινωνίας των πολιτών και των μέσων μαζικής ενημέρωσης, με τη μορφή σεμιναρίων, συνεδρίων, ανταλλαγών των νέων και άλλων δραστηριοτήτων.
 Άρθρο 3
 Αντιμετώπιση της διάδοσης των όπλων μαζικής καταστροφής
 1. Τα συμβαλλόμενα μέρη θεωρούν ότι η διάδοση των όπλων μαζικής καταστροφής, καθώς και των φορέων τους, είτε πρόκειται για κρατικούς είτε για μη κρατικούς φορείς, αποτελεί μία από τις σοβαρότερες απειλές κατά της διεθνούς σταθερότητας και ασφάλειας.
 2. Τα συμβαλλόμενα μέρη, συμφωνούν, συνεπώς να συνεργαστούν και να συμβάλουν στην καταπολέμηση της διάδοσης των όπλων μαζικής καταστροφής και των φορέων τους, εφαρμόζοντας πλήρως και σε εθνικό επίπεδο τις υφιστάμενες υποχρεώσεις τους στο πλαίσιο των πολυμερών συνθηκών/συμβάσεων περί αφοπλισμού και μη διάδοσης, καθώς και άλλες συμφωνίες πολυμερών διαπραγματεύσεων και διεθνείς υποχρεώσεις στο πλαίσιο του Χάρτη των Ηνωμένων Εθνών. Τα συμβαλλόμενα μέρη συμφωνούν ότι η παρούσα διάταξη αποτελεί βασικό στοιχείο της συμφωνίας.
 3. Τα συμβαλλόμενα μέρη συμφωνούν επίσης να συνεργαστούν και να προωθήσουν την ενίσχυση της εφαρμογής διεθνών μέσων για τον αφοπλισμό και τη μη διάδοση των όπλων μαζικής καταστροφής που θα ισχύουν και για τα δύο συμβαλλόμενα μέρη, μεταξύ άλλων μέσω της ανταλλαγής πληροφοριών, τεχνογνωσίας και εμπειριών.
 4. Τα συμβαλλόμενα μέρη συμφωνούν, επίσης, να συνεργαστούν και να συμβάλουν στην αντιμετώπιση της διάδοσης των όπλων μαζικής καταστροφής και των φορέων τους, προβαίνοντας στην υπογραφή, επικύρωση ή προσχώρηση, ανάλογα με την


text:
περίπτωση και πλήρη εφαρμογή όλων των υπολοίπων σχετικών διεθνών μέσων.
 5. Τα συμβαλλόμενα μέρη συμφωνούν επιπλέον να συνεργαστούν για τη θέσπιση ενός αποτελεσματικού συστήματος εθνικών ελέγχων κατά την εξαγωγή, το οποίο να καλύπτει αφενός την εξαγωγή, αφετέρου τη διαμετακόμιση προϊόντων που συνδέονται με τα όπλα μαζικής καταστροφής, συμπεριλαμβανομένου του ελέγχου της τελικής χρησιμοποίησης των τεχνολογιών διπλής χρήσης όσον αφορά τα όπλα μαζικής καταστροφής, και προβλέποντας αυστηρές κυρώσεις σε περίπτωση παραβίασης των ελέγχων κατά την εξαγωγή.
 6. Τα συμβαλλόμενα μέρη συμφωνούν να καθιερώσουν έναν τακτικό πολιτικό διάλογο, ο οποίος θα συνοδεύει και θα ενδυναμώνει τα στοιχεία αυτά. Ο διάλογος αυτός μπορεί να διεξάγεται σε περιφερειακή βάση.
 Άρθρο 4
 Νομική συνεργασία
 1. Τα συμβαλλόμενα μέρη συνεργάζονται σε θέματα ανάπτυξης των νομικών τους συστημάτων, των νομοθεσιών και των δικαστικών οργάνων, συμπεριλαμβανομένης της αποτελεσματικότητάς τους, ιδίως με την ανταλλαγή απόψεων και τεχνογνωσίας, καθώς και με την ανάπτυξη ικανοτήτων. Στο πλαίσιο των αρμοδιοτήτων τους, τα συμβαλλόμενα μέρη επιδιώκουν την ανάπτυξη αμοιβαίας νομικής συνδρομής σε ποινικές υποθέσεις και ζητήματα έκδοσης.
 2. Τα συμβαλλόμενα μέρη επιβεβαιώνουν ότι τα σοβαρότερα εγκλήματα που αφορούν τη διεθνή κοινότητα ως σύνολο δεν πρέπει να παραμένουν ατιμώρητα και ότι εκείνοι που κατηγορούνται πρέπει να οδηγούνται στη δικαιοσύνη και εάν κρίνονται ένοχοι να τους αποδίδονται οι ενδεδειγμένες ποινές.
 3. Τα συμβαλλόμενα μέρη συμφωνούν να συνεργαστούν για την εφαρμογή του Προεδρικού Διατάγματος για το εθνικό σχέδιο δράσης σχετικά με τα ανθρώπινα δικαιώματα 2004-2009, καθώς και για την προετοιμασία της επικύρωσης και θέσπισης των διεθνών μέσων για τα ανθρώπινα δικαιώματα, όπως η σύμβαση για την πρόληψη και την καταστολή του εγκλήματος της γενοκτονίας και το Καταστατικό της Ρώμης για το Διεθνές Ποινικό Δικαστήριο.
 4. Τα συμβαλλόμενα μέρη συμφωνούν ότι ο μεταξύ τους διάλογος σχετικά με αυτό το ζήτημα θα ήταν ωφέλιμος.
 Άρθρο 5
 Συνεργασία για την καταπολέμηση της τρομοκρατίας
 1. Τα συμβαλλόμενα μέρη, επιβεβαιώνοντας τη σημασία του αγώνα κατά της τρομοκρατίας και σύμφωνα με τις ισχύουσες διεθνείς συμβάσεις, συμπεριλαμβανομένων των μέσων για τα ανθρώπινα δικαιώματα και του διεθνούς ανθρωπιστικού δικαίου, και τις αντίστοιχες νομοθεσίες και κανονισμούς τους, λαμβάνοντας επίσης υπόψη την παγκόσμια στρατηγική των Ηνωμένων Εθνών κατά της τρομοκρατίας, η οποία περιλαμβάνεται στην απόφαση αριθ. 60/288 της Γενικής Συνέλευσης των Ηνωμένων Εθνών, της 8ης Σεπτεμβρίου 2003, και στην κοινή δήλωση ΕΕ-ASEAN σχετικά με τη συνεργασία για την καταπολέμηση της τρομοκρατίας που υιοθετήθηκε στις 28 Ιανουαρίου 2003, συμφωνούν να συνεργαστούν για την πρόληψη και την καταστολή των τρομοκρατικών ενεργειών.
 2. Τα συμβαλλόμενα μέρη, στο πλαίσιο της εφαρμογής της απόφασης 1373 του Συμβουλίου Ασφαλείας των Ηνωμένων Εθνών και άλλων σχετικών αποφάσεων των Ηνωμένων Εθνών, διεθνών συμβάσεων και μέσων που ισχύουν και στα δύο συμβαλλόμενα μέρη, συνεργάζονται για την καταπολέμηση της τρομοκρατίας, μέσω μεταξύ άλλων:
 —
 της ανταλλαγής πληροφοριών για τις τρομοκρατικές ομάδες και τα δίκτυα υποστήριξής τους, σύμφωνα με το διεθνές και εθνικό δίκαιο,
 —
 της ανταλλαγής απόψεων σχετικά με τα μέσα και τις μεθόδους καταπολέμησης της τρομοκρατίας, συμπεριλαμβανομένων των τεχνικών θεμάτων και της εκπαίδευσης και της ανταλλαγής εμπειριών όσον αφορά την πρόληψη της τρομοκρατίας,
 —
 της συνεργασίας για την επιβολή του νόμου, την ενίσχυση του νομοθετικού


text:
πλαισίου και την αντιμετώπιση των συνθηκών εξάπλωσης της τρομοκρατίας,
 —
 της συνεργασίας για τη βελτίωση των συνοριακών ελέγχων και της διαχείρισης των συνόρων, την ενίσχυση της ανάπτυξης ικανοτήτων με τη δημιουργία δικτύων, προγραμμάτων κατάρτισης και εκπαίδευσης, ανταλλαγών επισκέψεων υψηλόβαθμων στελεχών, ακαδημαϊκών, αναλυτών και επιτόπιων διαχειριστών και της διοργάνωσης σεμιναρίων και συνεδρίων.
 ΤΙΤΛΟΣ II
 ΣΥΝΕΡΓΑΣΙΑ ΣΤΟ ΠΛΑΙΣΙΟ ΠΕΡΙΦΕΡΕΙΑΚΩΝ ΚΑΙ ΔΙΕΘΝΩΝ ΟΡΓΑΝΙΣΜΩΝ
 Άρθρο 6
 Τα συμβαλλόμενα μέρη αναλαμβάνουν να ανταλλάσσουν απόψεις και να συνεργάζονται στο πλαίσιο περιφερειακών και διεθνών φόρουμ και οργανισμών, όπως τα Ηνωμένα Έθνη, ο διάλογος ASEAN-ΕΕ, το περιφερειακό φόρουμ της ASEAN (ARF), η συνάντηση Ασίας-Ευρώπης (ASEM), η Συνδιάσκεψη των Ηνωμένων Εθνών για το Εμπόριο και την Ανάπτυξη (Unctad) και ο Παγκόσμιος Οργανισμός Εμπορίου (ΠΟΕ).
 ΤΙΤΛΟΣ III
 ΔΙΜΕΡΗΣ ΚΑΙ ΠΕΡΙΦΕΡΕΙΑΚΗ ΣΥΝΕΡΓΑΣΙΑ
 Άρθρο 7
 1. Για κάθε τομέα διαλόγου και συνεργασίας βάσει της παρούσας συμφωνίας και δίνοντας παράλληλα τη δέουσα βαρύτητα σε θέματα διμερούς συνεργασίας, αμφότερα τα μέρη συμφωνούν να φέρουν σε πέρας τις συναφείς δραστηριότητες σε διμερές ή περιφερειακό επίπεδο ή συνδυάζοντας τα δύο πλαίσια. Κατά την επιλογή του κατάλληλου πλαισίου, τα συμβαλλόμενα μέρη θα επιδιώξουν να μεγιστοποιήσουν τον αντίκτυπο και να ενισχύσουν τη συμμετοχή όλων των ενδιαφερομένων μερών, κάνοντας ταυτόχρονα την καλύτερη δυνατή χρήση των διαθέσιμων πόρων, λαμβάνοντας υπόψη την πολιτική και θεσμική σκοπιμότητα και, ανάλογα με την περίπτωση, εξασφαλίζοντας τη συνοχή με άλλες δραστηριότητες που απαιτούν τη συμμετοχή εταίρων της Κοινότητας και της ASEAN.
 2. Η Κοινότητα και η Ινδονησία δύνανται, εφόσον κρίνεται σκόπιμο, να αποφασίσουν την επέκταση της χρηματοοικονομικής υποστήριξης προς δραστηριότητες συνεργασίας σε τομείς που καλύπτονται ή σχετίζονται με τη συμφωνία, σύμφωνα με τις αντίστοιχες χρηματοοικονομικές διαδικασίες και πόρους τους. Η συνεργασία αυτή δύναται να περιλαμβάνει ιδίως, τη διοργάνωση προγραμμάτων κατάρτισης, εργαστηρίων και σεμιναρίων, ανταλλαγών εμπειρογνωμόνων, μελέτες και άλλα μέτρα που έχουν συμφωνηθεί από τα συμβαλλόμενα μέρη.
 ΤΙΤΛΟΣ IV
 ΣΥΝΕΡΓΑΣΙΑ ΣΤΟΥΣ ΤΟΜΕΙΣ ΤΟΥ ΕΜΠΟΡΙΟΥ ΚΑΙ ΤΩΝ ΕΠΕΝΔΥΣΕΩΝ
 Άρθρο 8
 Γενικές αρχές
 1. Τα μέρη συμμετέχουν σε διάλογο για το διμερές και το πολυμερές εμπόριο και για τα συναφή με αυτό θέματα, με στόχο την ενίσχυση των διμερών εμπορικών σχέσεων και την προώθηση του πολυμερούς εμπορικού συστήματος.
 2. Τα συμβαλλόμενα μέρη αναλαμβάνουν να ενθαρρύνουν την ανάπτυξη και διαφοροποίηση των μεταξύ τους εμπορικών συναλλαγών στο υψηλότερο δυνατό επίπεδο και προς αμοιβαίο όφελος. Αναλαμβάνουν να επιτύχουν βελτιωμένους όρους πρόσβασης στην αγορά προωθώντας την άρση των εμποδίων στο εμπόριο, ιδίως μέσω της έγκαιρης άρσης των μη δασμολογικών φραγμών και λαμβάνοντας μέτρα για τη βελτίωση της διαφάνειας, έχοντας υπόψη και το έργο διεθνών οργανισμών στον εν λόγω τομέα.
 3. Αναγνωρίζοντας ότι το εμπόριο διαδραματίζει έναν απαραίτητο ρόλο στην ανάπτυξη και ότι η βοήθεια υπό μορφή σχεδίων εμπορικών προτιμήσεων έχει αποδειχθεί ωφέλιμη για τις αναπτυσσόμενες χώρες, τα συμβαλλόμενα μέρη επιδιώκουν να ενισχύσουν τη μεταξύ τους διαβούλευση ως προς αυτό το ζήτημα, σε πλήρη συμφωνία με τον ΠΟΕ.
 4. Τα συμβαλλόμενα μέρη ενημερώνονται μεταξύ τους όσον αφορά την ανάπτυξη του εμπορίου και τις σχετικές με το εμπόριο πολιτικές, όπως η αγροτική πολιτική, η πολιτική ασφάλειας των τροφίμων, η πολιτική υγείας των ζώων, η πολιτική προστασίας των καταναλωτών, η πολιτική διαχείρισης επικίνδυνων χημικών ουσιών


text:
και αποβλήτων.
 5. Τα συμβαλλόμενα μέρη ενθαρρύνουν το διάλογο και τη συνεργασία με στόχο την ανάπτυξη των μεταξύ τους σχέσεων στους τομείς του εμπορίου και των επενδύσεων, συμπεριλαμβανομένης της πρόβλεψης για ανάπτυξη τεχνικής φύσεως ικανοτήτων για την επίλυση προβλημάτων, σε τομείς που αναφέρονται στα άρθρα 9 έως 16:
 Άρθρο 9
 Υγειονομικά και φυτοϋγειονομικά θέματα
 Τα συμβαλλόμενα μέρη συζητούν και ανταλλάσσουν πληροφορίες για τη νομοθεσία, τις διαδικασίες πιστοποίησης και επιθεώρησης, εντός του πλαισίου της συμφωνίας του ΠΟΕ για τα υγειονομικά και τα φυτοϋγειονομικά θέματα, της Διεθνούς σύμβασης για την Προστασία των Φυτών (IPPC), του Διεθνούς Γραφείου Επιζωοτιών (OIE) και της Επιτροπής του CODEX Alimentarius (CAC).
 Άρθρο 10
 Τεχνικά εμπόδια στο εμπόριο
 Τα συμβαλλόμενα μέρη προωθούν τη χρήση διεθνώς αναγνωρισμένων προτύπων, συνεργάζονται και ανταλλάσσουν πληροφορίες σχετικά με τα πρότυπα, τις διαδικασίες αξιολόγησης της συμμόρφωσης και των τεχνικών κανονισμών, ειδικότερα εντός του πλαισίου της συμφωνίας του ΠΟΕ για τα Τεχνικά Εμπόδια στο Εμπόριο.
 Άρθρο 11
 Προστασία δικαιωμάτων διανοητικής ιδιοκτησίας
 Τα συμβαλλόμενα μέρη συνεργάζονται για τη βελτίωση και την ενίσχυση της προστασίας και τη χρήσης της διανοητικής ιδιοκτησίας βάσει βέλτιστων πρακτικών και την αύξηση της διάδοσης γνώσεων για το θέμα αυτό. Μια τέτοιου είδους συνεργασία δύναται να περιλαμβάνει την ανταλλαγή πληροφοριών και εμπειριών σε ζητήματα όπως είναι η πρακτική εφαρμογή, η προώθηση, η διάδοση, η ορθολογική οργάνωση, η διαχείριση, η εναρμόνιση, η προστασία και η αποτελεσματική εφαρμογή των δικαιωμάτων διανοητικής ιδιοκτησίας, η πρόληψη της κατάχρησης αυτών των δικαιωμάτων, η καταπολέμηση της παραποίησης και της πειρατείας.
 Άρθρο 12
 Διευκόλυνση του εμπορίου
 Τα συμβαλλόμενα μέρη ανταλλάσσουν εμπειρίες και εξετάζουν τις δυνατότητες για την απλοποίηση των εισαγωγών, εξαγωγών και άλλων τελωνειακών καθεστώτων, την αύξηση της διαφάνειας των κανονισμών περί εμπορίου και την ανάπτυξη τελωνειακής συνεργασίας, συμπεριλαμβανομένων μηχανισμών αμοιβαίας διοικητικής βοήθειας και επίσης επιδιώκουν τη σύγκλιση των απόψεων και την κοινή δράση στο πλαίσιο διεθνών πρωτοβουλιών. Τα συμβαλλόμενα μέρη δίνουν ιδιαίτερη προσοχή στην ανάπτυξη της διάστασης της ασφάλειας του διεθνούς εμπορίου, συμπεριλαμβανομένων των υπηρεσιών μεταφορών, και στην εξασφάλιση μιας ισορροπημένης προσέγγισης μεταξύ της διευκόλυνσης του εμπορίου και της καταπολέμησης της απάτης και των παρατυπιών.
 Άρθρο 13
 Τελωνειακή συνεργασία
 Με την επιφύλαξη των άλλων μορφών συνεργασίας που προβλέπονται δυνάμει της παρούσας συμφωνίας, και τα δύο συμβαλλόμενα μέρη εκφράζουν ενδιαφέρον για την πιθανότητα σύναψης στο μέλλον πρωτοκόλλου τελωνειακής συνεργασίας, συμπεριλαμβανομένης της αμοιβαίας συνδρομής εντός του θεσμικού πλαισίου που περιγράφεται στη συμφωνία αυτή.
 Άρθρο 14
 Επενδύσεις
 Τα μέρη ενθαρρύνουν τη μεγαλύτερη ροή επενδύσεων με την ανάπτυξη ενός ελκυστικού και σταθερού περιβάλλοντος για τις αμοιβαίες επενδύσεις μέσω ενός συνεκτικού διαλόγου με στόχο την αύξηση της κατανόησης και της συνεργασίας σε θέματα επενδύσεων, τη διερεύνηση διοικητικών μηχανισμών για τη διευκόλυνση των επενδυτικών ροών και την προώθηση ενός σταθερού, διαφανούς, ανοιχτού και χωρίς διακρίσεις καθεστώτος επενδύσεων.
 Άρθρο 15
 Πολιτική ανταγωνισμού
 Τα μέρη προωθούν την αποτελεσματική θέσπιση και εφαρμογή κανόνων περί ανταγωνισμού και τη διάδοση των πληροφοριών με στόχο την ενίσχυση της διαφάνειας και της ασφάλειας δικαίου για τις επιχειρήσεις που δραστηριοποιούνται στις αγορές αμφοτέρων των μερών.
 Άρθρο 16
 Υπηρεσίες
 Τα μέρη εδραιώνουν συνεκτικό διάλογο που θα στοχεύει κυρίως στην ανταλλαγή πληροφοριών σχετικά με τα


text:
αντίστοιχα ρυθμιστικά τους περιβάλλοντα, στην προαγωγή της αμοιβαίας πρόσβασης στην αγορά των χωρών τους, τους πόρους κεφαλαίου και στην τεχνολογία, καθώς και στην προαγωγή του εμπορίου υπηρεσιών μεταξύ των δύο περιοχών και στις αγορές τρίτων χωρών.
 ΤΙΤΛΟΣ V
 ΣΥΝΕΡΓΑΣΙΑ ΣΕ ΑΛΛΟΥΣ ΤΟΜΕΙΣ
 Άρθρο 17
 Τουρισμός
 1. Τα μέρη δύνανται να συνεργαστούν με στόχο τη βελτίωση της ανταλλαγής πληροφοριών και τη θέσπιση βέλτιστων πρακτικών ώστε να διασφαλιστεί η ισόρροπη και βιώσιμη ανάπτυξη του τουρισμού σύμφωνα με τον Παγκόσμιο Κώδικα Δεοντολογίας για τον Τουρισμό του Παγκόσμιου Οργανισμού Τουρισμού και τις αρχές της βιωσιμότητας που συνιστούν τη βάση για την Τοπική Ατζέντα 21.
 2. Τα μέρη δύνανται να συνεργαστούν για τη διαφύλαξη και πλήρη αξιοποίηση της φυσικής και πολιτιστικής κληρονομιάς, τον μετριασμό των αρνητικών επιπτώσεων του τουρισμού και την ενίσχυση της θετικής συνεισφοράς των τουριστικών επιχειρήσεων στη βιώσιμη ανάπτυξη των τοπικών κοινοτήτων μέσω, μεταξύ άλλων, της ανάπτυξης του οικολογικού τουρισμού, του σεβασμού της ακεραιότητας και των συμφερόντων των τοπικών κοινοτήτων και της βελτίωσης της κατάρτισης στον τομέα του τουρισμού.
 Άρθρο 18
 Χρηματοπιστωτικές υπηρεσίες
 Τα συμβαλλόμενα μέρη συμφωνούν ως προς την ενίσχυση, σύμφωνα με τις ανάγκες τους και εντός του πλαισίου των αντίστοιχων προγραμμάτων τους και της νομοθεσίας τους, της συνεργασίας μεταξύ χρηματοπιστωτικών οργανισμών.
 Άρθρο 19
 Διάλογος για την οικονομική πολιτική
 1. Τα μέρη συμφωνούν να συνεργαστούν για την προώθηση της ανταλλαγής πληροφοριών και εμπειριών σχετικά με τις αντίστοιχες οικονομικές τάσεις και πολιτικές τους, καθώς επίσης την ανταλλαγή εμπειριών σχετικά με τις οικονομικές πολιτικές εντός του πλαισίου της περιφερειακής οικονομικής συνεργασίας και ολοκλήρωσης.
 2. Τα μέρη επιδιώκουν επίσης την εμβάθυνση του διαλόγου μεταξύ των αρχών τους για τα οικονομικά θέματα και, βάσει συμφωνίας των δύο μερών, μπορούν να συμπεριλάβουν τομείς όπως η νομισματική πολιτική, η δημοσιονομική πολιτική (συμπεριλαμβανομένης της φορολογικής), τα δημόσια οικονομικά, η μακροοικονομική σταθεροποίηση και το εξωτερικό χρέος.
 3. Τα μέρη αναγνωρίζουν τη σημασία της βελτίωσης της διαφάνειας και της ανταλλαγής πληροφοριών προκειμένου να διευκολυνθεί η εφαρμογή μέτρων πρόληψης της φοροδιαφυγής ή της φοροαποφυγής, εντός των αντίστοιχων νομικών τους πλαισίων. Συμφωνούν να βελτιώσουν τη συνεργασία σε αυτό τον τομέα.
 Άρθρο 20
 Βιομηχανική πολιτική και συνεργασία μεταξύ των ΜΜΕ
 1. Τα μέρη, λαμβάνοντας υπόψη τις αντίστοιχες οικονομικές πολιτικές και τους στόχους τους, συμφωνούν για την ενίσχυση της συνεργασίας στη βιομηχανική πολιτική σε όλους τους τομείς που κρίνουν ότι αυτό ενδείκνυται, με στόχο τη βελτίωση της ανταγωνιστικότητας των μικρομεσαίων επιχειρήσεων (ΜΜΕ), μέσω μεταξύ άλλων:
 —
 της ανταλλαγής πληροφοριών και εμπειριών όσον αφορά τη δημιουργία προϋποθέσεων-πλαίσιο για τη βελτίωση της ανταγωνιστικότητας των ΜΜΕ,
 —
 της προώθησης των επαφών μεταξύ οικονομικών φορέων, ενθαρρύνοντας κοινές επενδύσεις και συστήνοντας κοινές επιχειρήσεις και δίκτυα ενημέρωσης, ιδίως μέσω υφιστάμενων οριζόντιων κοινοτικών προγραμμάτων, ενισχύοντας ειδικότερα τη μεταφορά ήπιας και προηγμένης τεχνολογίας μεταξύ εταίρων,
 —
 της διευκόλυνσης της πρόσβασης στη χρηματοδότηση, της παροχής πληροφοριών και της ενθάρρυνσης της καινοτομίας, ανταλλάσσοντας βέλτιστες πρακτικές όσον αφορά την πρόσβαση στη χρηματοδότηση ιδίως για πολύ μικρές και μικρές επιχειρήσεις.
 —
 κοινών ερευνητικών προγραμμάτων σε επιλεγμένους βιομηχανικούς τομείς συνεργασίας όσον αφορά τα πρότυπα και τις διαδικασίες αξιολόγησης της συμμόρφωσης και των τεχνικών κανόνων, όπως έχουν συμφωνηθεί αμοιβαία.


text:
2. Τα μέρη διευκολύνουν και υποστηρίζουν τις σχετικές δραστηριότητες που αναλαμβάνονται από τον ιδιωτικό τομέα και των δύο πλευρών.
 Άρθρο 21
 Κοινωνία της πληροφορίας
 Τα μέρη, αναγνωρίζοντας ότι οι τεχνολογίες των πληροφοριών και των επικοινωνιών αποτελούν βασικά στοιχεία της σύγχρονης ζωής και έχουν ζωτική σημασία για την οικονομική και κοινωνική ανάπτυξη, επιδιώκουν τη συνεργασία, η οποία εστιάζεται, μεταξύ άλλων, στα εξής:
 α)
 στην προώθηση ενός συνεκτικού διαλόγου σχετικά με τις διαφορετικές πτυχές της κοινωνίας της πληροφορίας, ιδίως όσον αφορά πολιτικές και ρυθμίσεις περί ηλεκτρονικών επικοινωνιών, συμπεριλαμβανομένων των καθολικών υπηρεσιών, στη χορήγηση γενικών και ειδικών αδειών, στην προστασία της ιδιωτικής ζωής και των δεδομένων προσωπικού χαρακτήρα και στην ανεξαρτησία και αποτελεσματικότητα των ρυθμιστικών αρχών,
 β)
 στη διασύνδεση και διαλειτουργικότητα των δικτύων και υπηρεσιών της Κοινότητας, της Ινδονησίας και της νοτιοανατολικής Ασίας,
 γ)
 στην τυποποίηση και στη διάδοση των νέων τεχνολογιών των πληροφοριών και των επικοινωνιών,
 δ)
 στην προώθηση της συνεργασίας στον τομέα της έρευνας μεταξύ της Κοινότητας και της Ινδονησίας στον τομέα των τεχνολογιών των πληροφοριών και των επικοινωνιών,
 ε)
 σε κοινά ερευνητικά προγράμματα στον τομέα των τεχνολογιών των πληροφοριών και των επικοινωνιών (ΤΠΕ),
 στ)
 σε ζητήματα/πτυχές ασφάλειας των ΤΠΕ.
 Άρθρο 22
 Επιστήμη και Τεχνολογία
 1. Τα μέρη συμφωνούν να συνεργαστούν σε θέματα επιστήμης και τεχνολογίας σε τομείς αμοιβαίου ενδιαφέροντος, όπως είναι η ενέργεια, οι μεταφορές, το περιβάλλον, οι φυσικοί πόροι και η υγεία, λαμβάνοντας υπόψη τις αντίστοιχες πολιτικές τους.
 2. Οι στόχοι αυτής της συνεργασίας είναι:
 α)
 η ενθάρρυνση της ανταλλαγής πληροφοριών και επιστημονικής και τεχνολογικής τεχνογνωσίας, ιδιαίτερα κατά την εφαρμογή πολιτικών και προγραμμάτων,
 β)
 η προώθηση διαρκών σχέσεων μεταξύ των επιστημονικών κοινοτήτων των μερών, των ερευνητικών κέντρων, των πανεπιστημίων και της βιομηχανίας,
 γ)
 η προώθηση της εκπαίδευσης του ανθρώπινου δυναμικού,
 δ)
 η προώθηση άλλων μορφών αμοιβαία συμφωνημένης συνεργασίας.
 3. Η συνεργασία δύναται να λάβει τη μορφή κοινών ερευνητικών προγραμμάτων και ανταλλαγών, συναντήσεων και κατάρτισης επιστημόνων μέσω διεθνών προγραμμάτων κινητικότητας, προβλέποντας τη μέγιστη διάδοση των αποτελεσμάτων της έρευνας.
 4. Κατά τη συνεργασία αυτή, τα συμβαλλόμενα μέρη ευνοούν τη συμμετοχή των ανωτάτων εκπαιδευτικών ιδρυμάτων τους, των ερευνητικών κέντρων και των παραγωγικών τομέων, ιδίως των ΜΜΕ.
 Άρθρο 23
 Ενέργεια
 Τα μέρη επιδιώκουν την προώθηση της συνεργασίας στον τομέα της ενέργειας. Για το σκοπό αυτό, τα μέρη συμφωνούν να προωθήσουν τις αμοιβαία επωφελείς επαφές, με στόχο:
 α)
 τη διαφοροποίηση των ενεργειακών προμηθειών για τη βελτίωση της ασφάλειας του εφοδιασμού, την ανάπτυξη νέων και ανανεώσιμων μορφών ενέργειας και τη συνεργασία όσον αφορά βιομηχανικές δραστηριότητες στον τομέα της ενέργειας προηγούμενου και επόμενου σταδίου,
 β)
 την επίτευξη της ορθολογικής χρήσης ενέργειας τόσο από την πλευρά της προσφοράς, όσο και από την πλευρά της ζήτησης και την ενίσχυση της συνεργασίας για την καταπολέμηση της αλλαγής του κλίματος, μεταξύ άλλων μέσω του μηχανισμού καθαρής ανάπτυξης του Πρωτοκόλλου του Κιότο,
 γ)
 την ενίσχυση της μεταφοράς της τεχνολογίας που στοχεύει στην παραγωγή και χρήση βιώσιμης ενέργειας,
 δ)
 την εξέταση της σύνδεσης μεταξύ της προσιτής πρόσβασης στην ενέργεια και της βιώσιμης ανάπτυξης.
 Άρθρο 24
 Μεταφορές
 1. Τα μέρη προσπαθούν να συνεργαστούν σε όλους τους συναφείς τομείς της πολιτικής μεταφορών με στόχο


text:
τη βελτίωση της κυκλοφορίας αγαθών και επιβατών, την προώθηση της ασφάλειας και της προστασίας των θαλάσσιων και αεροπορικών μεταφορών, την ανάπτυξη του ανθρώπινου δυναμικού, την προστασία του περιβάλλοντος και την αύξηση της αποτελεσματικότητας των συστημάτων μεταφορών τους.
 2. Οι τομείς συνεργασίας περιλαμβάνουν, μεταξύ άλλων, τα εξής:
 α)
 ανταλλαγή πληροφοριών σχετικά με τις αντίστοιχες πολιτικές και πρακτικές μεταφορών, ειδικότερα όσον αφορά τις αστικές μεταφορές, τις μεταφορές σε αγροτικές περιοχές, τις εσωτερικές πλωτές και θαλάσσιες μεταφορές, συμπεριλαμβανομένου του υλικοτεχνικού εξοπλισμού, και τη διασύνδεση και διαλειτουργικότητα των δικτύων πολυτροπικών μεταφορών, καθώς και τη διαχείριση του οδικού δικτύου, των σιδηροδρόμων, των λιμένων και αεροδρομίων,
 β)
 ενδεχόμενη χρήση του ευρωπαϊκού συστήματος παγκόσμιας δορυφορικής πλοήγησης (Galileo), με έμφαση σε θέματα αμοιβαίου ενδιαφέροντος,
 γ)
 διάλογο όσον αφορά τις υπηρεσίες αερομεταφορών, με στόχο την περαιτέρω βελτίωση των διμερών σχέσεων μεταξύ των μερών σε τομείς αμοιβαίου ενδιαφέροντος, συμπεριλαμβανομένης της τροποποίησης ορισμένων στοιχείων που υπάρχουν στις υφιστάμενες διμερείς συμφωνίες περί υπηρεσιών αερομεταφορών μεταξύ της Ινδονησίας και μεμονωμένων κρατών μελών, ώστε να είναι σύμφωνα με τις αντίστοιχες νομοθεσίες και κανονισμούς των μερών και να εξετάζονται οι πιθανότητες περαιτέρω προώθησης της συνεργασίας στον τομέα των αεροπορικών μεταφορών,
 δ)
 διάλογο για τις υπηρεσίες θαλάσσιων μεταφορών, με στόχο την απεριόριστη πρόσβαση στην αγορά των διεθνών θαλάσσιων μεταφορών και κυκλοφορίας, στο πλαίσιο εμπορικών όρων, την αποφυγή θέσπισης ρητρών κατανομής φορτίου, την εθνική μεταχείριση με βάση τη ρήτρα του ΜΕΚ για τα πλοία που τα εκμεταλλεύονται υπήκοοι ή εταιρείες του άλλου μέρους και ζητήματα σχετικά με τις μεταφορικές υπηρεσίες από τον αποστολέα μέχρι τον παραλήπτη (από πόρτα σε πόρτα),
 ε)
 εφαρμογή προτύπων και κανονισμών σχετικά με την ασφάλεια και την πρόληψη της ρύπανσης, ιδίως όσον αφορά τις θαλάσσιες και αεροπορικές μεταφορές, σύμφωνα με τις αντίστοιχες διεθνείς συμβάσεις.
 Άρθρο 25
 Εκπαίδευση και Πολιτισμός
 1. Τα μέρη συμφωνούν να προωθήσουν τη συνεργασία στους τομείς της εκπαίδευσης και του πολιτισμού, σεβόμενα την πολυμορφία τους, με στόχο την αύξηση της αμοιβαίας κατανόησης και της αμοιβαίας γνώσης του πολιτισμού τους.
 2. Τα μέρη επιδιώκουν τη λήψη των κατάλληλων μέτρων με στόχο την προώθηση των πολιτιστικών ανταλλαγών και αναλαμβάνουν κοινές πρωτοβουλίες σε διάφορους πολιτιστικούς τομείς, συμπεριλαμβανομένης της από κοινού διοργάνωσης πολιτιστικών εκδηλώσεων. Για το σκοπό αυτό, τα συμβαλλόμενα μέρη συμφωνούν επίσης να συνεχίσουν τη στήριξη των δραστηριοτήτων του ιδρύματος Ασία — Ευρώπη.
 3. Τα μέρη συμφωνούν να διαβουλεύονται και να συνεργάζονται σε συναφή διεθνή φόρουμ, όπως η Unesco και να ανταλλάσσουν απόψεις για την πολιτιστική πολυμορφία, καθώς και για θέματα όπως η επικύρωση και εφαρμογή της σύμβασης της Unesco για την προστασία και την προώθηση της πολυμορφίας της πολιτιστικής έκφρασης.
 4. Τα μέρη δίδουν επιπλέον έμφαση στα μέτρα που στοχεύουν στη δημιουργία δεσμών μεταξύ των ομολόγων ειδικευμένων φορέων τους, ευνοούν τις κοινές ανταλλαγές πληροφοριών, τεχνογνωσίας, σπουδαστών, εμπειρογνώμων και τεχνικών πόρων, προωθούν τις τεχνολογίες των πληροφοριών και των επικοινωνιών (ΤΠΕ) στην εκπαίδευση, αξιοποιώντας τις διευκολύνσεις που προσφέρουν τα κοινοτικά προγράμματα στη νοτιοανατολική Ασία στον τομέα της εκπαίδευσης και του πολιτισμού καθώς και της εμπειρίας αμφοτέρων των μερών στον τομέα αυτό. Οι δύο πλευρές συμφωνούν επίσης να προωθήσουν την εφαρμογή του προγράμματος Erasmus Mundus.


text:
Άρθρο 26
 Ανθρώπινα δικαιώματα
 1. Τα μέρη συμφωνούν να συνεργαστούν για την προώθηση και προστασία των ανθρωπίνων δικαιωμάτων.
 2. Στο πλαίσιο της συνεργασίας αυτής προβλέπεται μεταξύ άλλων:
 α)
 η υποστήριξη της υλοποίησης του Εθνικού Σχεδίου Δράσης της Ινδονησίας για τα Ανθρώπινα Δικαιώματα,
 β)
 η προώθηση των ανθρωπίνων δικαιωμάτων και η εκπαίδευση στον τομέα αυτό,
 γ)
 η ενίσχυση των θεσμών που σχετίζονται με τα ανθρώπινα δικαιώματα,
 3. Τα συμβαλλόμενα μέρη συμφωνούν ότι ο μεταξύ τους διάλογος σχετικά με αυτό το ζήτημα θα ήταν ιδιαίτερα ωφέλιμος.
 Άρθρο 27
 Περιβάλλον και φυσικοί πόροι
 1. Τα μέρη συμφωνούν σχετικά με την ανάγκη διατήρησης των φυσικών πόρων και της βιολογικής ποικιλομορφίας ως βάση για την ανάπτυξη των σημερινών και των μελλοντικών γενεών.
 2. Τα συμπεράσματα στους Παγκόσμιας διάσκεψης Κορυφής για την Αειφόρο Ανάπτυξη, καθώς και η εφαρμογή των σχετικών πολυμερών περιβαλλοντικών συμφωνιών που ισχύουν και για τα δύο συμβαλλόμενα μέρη, πρέπει να λαμβάνονται υπόψη για κάθε δραστηριότητα που αναλαμβάνουν τα μέρη στο πλαίσιο της παρούσας συμφωνίας.
 3. Τα μέρη επιθυμούν να συνεχίσουν τη συνεργασία τους στα περιφερειακά προγράμματα για την προστασία του περιβάλλοντος, ειδικότερα όσον αφορά:
 α)
 την ευαισθητοποίηση για το περιβάλλον και την ικανότητα επιβολής του νόμου,
 β)
 την ανάπτυξη ικανοτήτων όσον αφορά τις αλλαγές του κλίματος και την ενεργειακή αποδοτικότητα με έμφαση στην έρευνα και την ανάπτυξη, την παρακολούθηση και την ανάλυση των φαινομένων αλλαγής κλίματος και θερμοκηπίου, τα προγράμματα μετριασμού των αρνητικών επιπτώσεων και προσαρμογής,
 γ)
 την ανάπτυξη ικανοτήτων για την υλοποίηση πολυμερών περιβαλλοντικών συμφωνιών και τη συμμετοχή στις συμφωνίες αυτές, ιδίως εκείνων που αφορούν τη βιοποικιλότητα, τη βιοασφάλεια και τη CITES,
 δ)
 την προώθηση των περιβαλλοντικών τεχνολογιών, προϊόντων και υπηρεσιών, συμπεριλαμβανομένης της ανάπτυξης ικανοτήτων όσον αφορά τα συστήματα περιβαλλοντικής διαχείρισης και την οικολογική σήμανση,
 ε)
 την πρόληψη της παράνομης διασυνοριακής μεταφοράς επικίνδυνων ουσιών, αποβλήτων και άλλων μορφών αποβλήτων,
 στ)
 το παράκτιο και θαλάσσιο περιβάλλον, τον έλεγχο της διατήρησης, της ρύπανσης και της υποβάθμισης του περιβάλλοντος,
 ζ)
 την τοπική συμμετοχή στην περιβαλλοντική προστασία και στην αειφόρο ανάπτυξη,
 η)
 τη διαχείριση εδαφών και γαιών,
 ι)
 τη λήψη μέτρων για την αντιμετώπιση της διασυνοριακής ρύπανσης που προκαλείται από την αιθαλομίχλη.
 4. Τα μέρη ενθαρρύνουν την αμοιβαία πρόσβαση σε προγράμματα στον τομέα αυτό, σύμφωνα με τους συγκεκριμένους όρους κάθε προγράμματος.
 Άρθρο 28
 Δασοκομία
 1. Τα συμβαλλόμενα μέρη συμφωνούν σχετικά με την ανάγκη προστασίας, διατήρησης και βιώσιμης διαχείρισης των φυσικών πόρων και της βιολογικής ποικιλότητας προς όφελος των σημερινών και των μελλοντικών γενεών.
 2. Τα συμβαλλόμενα μέρη επιθυμούν να συνεχίσουν τη συνεργασία στους για την προώθηση της διαχείρισης των δασών και των πυρκαγιών, καταπολεμώντας την παράνομη υλοτομία και το σχετιζόμενο με αυτή εμπόριο και την προώθηση της βιώσιμης διαχείρισης των δασών.
 3. Τα συμβαλλόμενα μέρη αναπτύσσουν προγράμματα συνεργασίας στους εξής τομείς, μεταξύ άλλων:
 α)
 συνεργασία μέσω σχετικών διεθνών, περιφερειακών και διμερών φόρουμ για την προώθηση της εφαρμογής νομικών μέσων όσον αφορά την παράνομη υλοτομία και το σχετιζόμενο με αυτή εμπόριο,
 β)
 ανάπτυξη ικανοτήτων, έρευνα και ανάπτυξη,
 γ)
 ενίσχυση για την ανάπτυξη ενός βιώσιμου τομέα δασοκομίας,
 δ)
 ανάπτυξη της πιστοποίησης των δασών.
 Άρθρο 29
 Γεωργία και ανάπτυξη


text:
της υπαίθρου
 Τα μέρη συμφωνούν να αναπτύξουν τη συνεργασία στους τομείς της γεωργίας και της ανάπτυξης της υπαίθρου. Ορισμένοι τομείς συνεργασίας που θα μπορούσαν να αναπτυχθούν περαιτέρω μεταξύ των μερών είναι οι εξής:
 α)
 η αγροτική πολιτική και οι διεθνείς προοπτικές ως προς τα αγροτικά θέματα εν γένει,
 β)
 οι δυνατότητες κατάργησης των εμποδίων στο εμπόριο προϊόντων γεωργίας και κτηνοτροφίας,
 γ)
 η αναπτυξιακή πολιτική στις αγροτικές περιοχές,
 δ)
 η πολιτική ποιότητας για τα προϊόντα γεωργίας και κτηνοτροφίας και οι προστατευόμενες γεωγραφικές ενδείξεις,
 ε)
 η ανάπτυξη της αγοράς και η προώθηση των διεθνών εμπορικών σχέσεων,
 στ)
 η ανάπτυξη της βιώσιμης γεωργίας.
 Άρθρο 30
 Ναυτιλία και Αλιεία
 Τα μέρη ενθαρρύνουν τη συνεργασία στους τομείς της ναυτιλίας και της αλιείας, σε διμερές και πολυμερές επίπεδο, ιδίως με στόχο την προώθηση της βιώσιμης και υπεύθυνης ανάπτυξης και διαχείρισης στους τομείς της ναυτιλίας και της αλιείας. Αυτή η συνεργασία μπορεί να περιλαμβάνει:
 α)
 ανταλλαγή πληροφοριών,
 β)
 υποστήριξη βιώσιμων και υπεύθυνων μακροπρόθεσμων πολιτικών στους τομείς της ναυτιλίας και της αλιείας, συμπεριλαμβανομένης της διατήρησης και διαχείρισης των παράκτιων και θαλάσσιων πόρων,
 γ)
 ενίσχυση των προσπαθειών για την πρόληψη και την καταπολέμηση των παράνομων, λαθραίων και άναρχων αλιευτικών πρακτικών και
 δ)
 ανάπτυξη της αγοράς και ανάπτυξη ικανοτήτων.
 Άρθρο 31
 Υγεία
 1. Τα μέρη συμφωνούν να συνεργαστούν σε αμοιβαίου ενδιαφέροντος τομείς της υγείας, με στόχο την ενίσχυση των δραστηριοτήτων έρευνας, διαχείρισης συστημάτων υγείας, διατροφής, φαρμακευτικών προϊόντων, προληπτικής ιατρικής, κύριων μεταδοτικών ασθενειών όπως είναι η γρίπη των πτηνών, η πανδημία γρίπης, ο ιός HIV/AIDS, ο ιός SARS, καθώς επίσης μη μεταδοτικές ασθένειες, όπως ο καρκίνος, και οι καρδιακές ασθένειες, οι τραυματισμοί από οδικά ατυχήματα και άλλες απειλές για την υγεία, συμπεριλαμβανομένης της τοξικομανίας.
 2. Η συνεργασία υλοποιείται κυρίως μέσω:
 α)
 της ανταλλαγής πληροφοριών και εμπειριών στους προαναφερθέντες τομείς,
 β)
 προγραμμάτων στον τομέα της επιδημιολογίας και της αποκέντρωσης, της χρηματοδότησης στον τομέα της υγείας, της αυτεξουσιότητας των τοπικών κοινοτήτων και της διοίκησης των υπηρεσιών υγείας,
 γ)
 της ανάπτυξης ικανοτήτων μέσω της παροχής τεχνικής βοήθειας και της ανάπτυξης προγραμμάτων επαγγελματικής κατάρτισης,
 δ)
 προγραμμάτων βελτίωσης των υπηρεσιών υγείας και υποστήριξης σχετικών δραστηριοτήτων συμπεριλαμβανομένων μεταξύ άλλων της μείωσης των ποσοστών βρεφικής και μητρικής θνησιμότητας.
 Άρθρο 32
 Στατιστικά στοιχεία
 Τα μέρη συμφωνούν να προωθήσουν, σύμφωνα με τις υφιστάμενες δραστηριότητες στατιστικής συνεργασίας μεταξύ της Κοινότητας και της ASEAN, την εναρμόνιση στατιστικών μεθόδων και πρακτικών, συμπεριλαμβανομένης της συγκέντρωσης και της διάδοσης των στατιστικών, ούτως ώστε να μπορούν να χρησιμοποιούν, σε αμοιβαία αποδεκτή βάση, στατιστικές σχετικά με το εμπόριο αγαθών και υπηρεσιών και γενικότερα, σε οποιοδήποτε άλλο τομέα που καλύπτεται από την παρούσα συμφωνία και προσφέρεται για στατιστική ανάλυση, όπως συγκέντρωση, ανάλυση και διάδοση.
 Άρθρο 33
 Προστασία των δεδομένων προσωπικού χαρακτήρα
 1. Τα μέρη συμφωνούν να δεσμευτούν σε αυτό το πεδίο, έχοντας ως αμοιβαίο στόχο τη βελτίωση του επιπέδου προστασίας των προσωπικών δεδομένων, λαμβάνοντας υπόψη τις βέλτιστες διεθνείς πρακτικές, και συγκεκριμένα τις αρχές που αναφέρονται στις κατευθυντήριες γραμμές για τη διαχείριση μηχανογραφημένων φακέλων δεδομένων προσωπικού χαρακτήρα των Ηνωμένων Εθνών (απόφαση αριθ. 45/95 της Γενικής Συνέλευσης των Ηνωμένων Εθνών, της 14ης Δεκεμβρίου 1990).
 2. Η συνεργασία σε θέματα προστασίας